title: 2010/497/UE, Euratom: Deċiżjoni tal-Parlament Ewropew tal- 5 ta' Mejju 2010 dwar il-kwittanza għall-implimentazzjoni tal-baġit tal-Aġenzija Eżekuttiva għas-Saħħa u l-Konsumaturi għas-sena finanzjarja 2008

text:
               25.9.2010

               MT

               Il-Ġurnal Uffiċjali tal-Unjoni Ewropea

               L 252/35

         DEĊIŻJONI TAL-PARLAMENT EWROPEW
   tal-5 ta' Mejju 2010
   dwar il-kwittanza għall-implimentazzjoni tal-baġit tal-Aġenzija Eżekuttiva għas-Saħħa u l-Konsumaturi għas-sena finanzjarja 2008
   (2010/497/UE, Euratom)
   IL-PARLAMENT EWROPEW,
   wara li kkunsidra l-baġit ġenerali tal-Unjoni Ewropea għas-sena finanzjarja 2008 (1),
   wara li kkunsidra l-kontijiet annwali finali tal-Komunitajiet Ewropej għas-sena finanzjarja 2008 – Volum I (SEC(2009)1089 – C7-0172/2009) (2),
   wara li kkunsidra l-kontijiet annwali finali tal-L-Aġenzija Eżekuttiva għas-Saħħa u l-Konsumaturi għas-sena finanzjarja 2008,
   wara li kkunsidra r-rapport annwali tal-Kummissjoni lill-Parlament Ewropew u lill-Kunsill dwar is-segwitu għad-deċiżjonijiet ta' kwittanza 2007 (COM(2009) 526)) u d-dokument ta' ħidma tas-servizzi tal-Kummissjoni li jakkumpanja lil dan ir-rapport (SEC(2009) 1427),
   wara li kkunsidra l-Komunikazzjoni tal-Kummissjoni bit-titlu ‘Sinteżi tal-kisbiet ta' tmexxija tal-Kummissjoni fl-2008’ (COM(2009) 256),
   wara li kkunsidra r-rapport annwali tal-Kummissjoni għall-awtorità ta' kwittanza dwar il-verifiki interni mwettqa fis-sena 2008 (COM(2009)0419), u d-dokument ta' ħidma tas-servizzi tal-Kummissjoni li jakkumpanja lil dan ir-rapport (SEC(2009) 1102),
   wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Eżekuttiva għas-Saħħa u l-Konsumaturi għas-sena finanzjarja 2008, flimkien mat-tweġibiet tal-Aġenzija (3)

   wara li kkunsidra d-dikjarazzjoni ta' assigurazzjoni dwar l-affidabbiltà tal-kontijiet kif ukoll il-legalità u r-regolarità tal-operazzjonijiet li jaqgħu taħthom, ipprovduta mill-Qorti tal-Awdituri skont l-Artikolu 248 tat-Trattat KE (4),
   wara li kkunsidra l-Komunikazzjoni tal-Kummissjoni tas-16 ta' Diċembru 2008 dwar għarfien komuni tal-kunċett ta' riskju tollerabbli ta' żball (COM(2008) 866), u d-dokument ta' ħidma tas-servizzi tal-Kummissjoni li jakkumpanja lil din il-komunikazzjoni (SEC(2008) 3054),
   wara li kkunsidra r-rakkomandazzjoni tal-Kunsill tas-16 ta' Frar 2010 dwar il-kwittanza li għandha tingħata lill-aġenziji eżekuttivi fir-rigward tal-implimentazzjoni tal-baġit għas-sena finanzjarja 2008 (5828/2010 – C7-0055/2010),
   wara li kkunsidra l-Artikoli 274, 275 u 276 tat-Trattat KE, l-Artikoli 317, 318 and 319 tat-Trattat FUE, kif ukoll l-Artikoli 179a u 180b tat-Trattat Euratom,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b'mod partikolari l-Artikoli 55, 145, 146 u 147 tiegħu,
   wara li kkunsidra r-Regolament tal-Kunsill (KE) Nru 58/2003 tad-19 ta' Diċembru 2002 li jfassal l-istatut għall-aġenziji eżekuttivi li jridu jiġu fdati b'ċerti kompiti fit-tmexxija tal-programmi tal-Komunità (6), u b'mod speċjali l-Artikolu 14(3) tiegħu,
   wara li kkunsidra r-Regolament tal-Kummissjoni (KE) Nru 1653/2004 tal-21 ta' Settembru 2004 dwar regolament finanzjarju standard tal-aġenziji eżekuttivi skont ir-Regolament tal-Kunsill (KE) Nru 58/2003 li jfassal l-istatut għall-aġenziji eżekuttivi li jridu jiġu fdati b'ċerti kompiti fit-tmexxija tal-programmi tal-Komunità (7), u b'mod speċjali l-Artikolu 66, l-ewwel u t-tieni inċiżi, tiegħu,
   wara li kkunsidra d-Deċiżjoni 2004/858/KE tal-Kummissjoni tal-15 ta' Diċembru 2004 li twaqqaf aġenzija eżekuttiva bl-isem Aġenzija Eżekuttiva għall-Programm dwar is-Saħħa Pubblika għat-tmexxija tal-azzjoni Komunitarja fil-qasam tas-saħħa pubblika — b' applikazzjoni tar-Regolament (KE) Nru 58/2003 tal-Kunsill (8),
   wara li kkunsidra d-Deċiżjoni tal-Kummissjoni 2008/544/KE tal-20 ta' Ġunju 2008 li temenda d-Deċiżjoni 2004/858/KE sabiex tittrasforma l-Aġenzija Eżekuttiva għall-Programm tas-Saħħa Pubblika fl-Aġenzija Eżekuttiva għas-Saħħa u l-Konsumaturi (9),
   wara li kkunsidra l-Artikolu 76 u l-Anness VI tar-Regoli ta' Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit u l-opinjonijiet tal-kumitati interessati l-oħra (A7-0099/2010),

               A.

               billi skont l-Artikolu 317 tat-Trattat dwar il-Funzjonament tal-Unjoni Ewropea l-Kummissjoni timplimenta l-baġit f'kooperazzjoni mal-Istati Membri taħt ir-responsabbiltà tagħha stess, b' kunsiderazzjoni għall-prinċipji ta' tmexxija finanzjarja tajba,

               1.

               Jagħti l-kwittanza lid-Direttur tal-Aġenzija Eżekuttiva għas-Saħħa u l-Konsumaturi dwar l-implimentazzjoni tal-baġit tal-Aġenzija għas-sena finanzjarja 2008;

               2.

               Jippreżenta l-osservazzjonijiet tiegħu fir-riżoluzzjoni li hi parti integrali mid-deċiżjonijiet dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2008, Taqsima III – Il-Kummissjoni u (l-)aġenziji eżekuttivi;

               3.

               Jagħti istruzzjonijiet lill-President tiegħu biex jgħaddi din id-deciżjoni, flimkien mad-deċiżjoni dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2008, Taqsima III – Il-Kummissjoni, kif ukoll ir-riżoluzzjoni li hi parti integrali minn dawn id-deċiżjonijiet, lid-Direttur tal-Aġenzija Eżekuttiva għas-Saħħa u l-Konsumaturi, lill-Kunsill, lill-Kummissjoni, lill-Qorti tal-Ġustizzja u lill-Qorti tal-Awdituri u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L).

            Il-President

         Jerzy BUZEK

            Is-Segretarju Ġenerali

         Klaus WELLE

      (1)  ĠU L 71, 14.3.2008.

      (2)  ĠU C 273, 13.11.2009, p. 1.

      (3)  ĠU C 304, 15.12.2009, p. 83.

      (4)  ĠU C 273, 13.11.2009, p. 122.

      (5)  ĠU L 248, 16.9.2002, p. 1.

      (6)  ĠU L 11, 16.1.2003, p. 1.

      (7)  ĠU L 297, 22.9.2004, p. 6.

      (8)  ĠU L 369, 16.12.2004, p. 73.

      (9)  ĠU L 173, 3.7.2008, p. 27.


|

32011D0820(04)

Deċiżjoni tar-Rappreżentant Għoli tal-Unjoni għall-Affarijiet Barranin u l-Politika ta' Sigurtà tad- 19 ta' Lulju 2011 dwar ir-regoli li jirrigwardaw l-Aċċess għad-dokumenti

Official Journal C 243 , 20/08/2011 P. 0016 - 0018

		Deċiżjoni tar-Rappreżentant Għoli tal-Unjoni għall-Affarijiet Barranin u l-Politika ta' Sigurtàtad- 19 ta' Lulju 2011dwar ir-regoli li jirrigwardaw l-Aċċess għad-dokumenti2011/C 243/08IR-RAPPREŻENTANT GĦOLI,Wara li kkunsidra d-Deċiżjoni tal-Kunsill tas- 26 ta’ Lulju 2010 li tistabilixxi l-organizzazzjoni u l-funzjonament tas-Servizz Ewropew għall-Azzjoni Esterna (2010/427/UE), b'mod partikulari l-Artikolu 11(1) tagħha.ADOTTA DIN ID-DEĊIŻJONI:Artikolu 1Il-Kamp ta’ Applikazzjoni1. Kwalunkwe ċittadin tal-Unjoni, jew kwalunkwe persuna naturali jew legali residenti jew li għandha l-uffiċċju rreġistrat fi Stat Membru, għandha jkollha dritt ta' aċċess għad-dokumenti tas-SEAE skont il-prinċipji, il-kundizzjonijiet u l-limiti imposti mir-Regolament (KE) Nru 1049/2001 tal-Parlament Ewropew u tal-Kunsill [1] ("ir-Regolament") u l-proviżjonijiet speċifiċi imposti f'dawn ir-regoli. Dan id-dritt ta' aċċess jikkonċerna dokumenti miżmuma mis-SEAE, jiġifieri, dokumenti mħejjija jew riċevuti minnu u fil-pussess tiegħu.2. Skont l-Artikolu 2(2) tar-Regolament, kwalunkwe persuna naturali jew legali mhux residenti, jew li m’għandhiex l-uffiċċju rreġistrat f’wieħed mill-Istati Membri, għandha, skont l-istess prinċipji, kundizzjonijiet u limiti, tgawdi mill-istess dritt għal aċċess għad-dokumenti tas-SEAE bl-istess kundizzjonijiet, ħlief għad-dritt li tressaq ilment lill-Ombudsman Ewropew.Artikolu 2Kif tiġi ppreżentata applikazzjoni1. Applikazzjoni ta' aċċess għal dokument tas-SEAE għandha tintbagħat bil-posta lil Koordinatur tal-Aċċess għad-Dokumenti, CHAR 15/11, Servizz Ewropew għall-Azzjoni Esterna, Rue de la Loi 170, Brussels, 1046, Belgium, bl-email billi timla formola ta’ applikazzjoni minn fuq is-sit tal-internet tas-SEAE, jew b’faks fuq +32 22979893.2. Hekk kif l-applikazzjoni tiġi rreġistrata, għandha tintbagħat konferma tar-riċevuta lill-applikant (ħlief jekk l-applikazzjoni tkun tista’ tiġi risposta fis-sustanza fl-istess perjodu ta’ żmien).Artikolu 3Limiti ta’ żmien1. Is-SEAE għandu jwieġeb applikazzjonijiet inizjali u konfermatorji fi żmien ħmistax-il jum tax-xogħol mid-data tar-reġistrazzjoni tal-applikazzjoni.2. Jekk applikazzjoni tkun impreċiża, kif imsemmi fl-Artikolu 6(2) tar-Regolament, is-SEAE għandu jistieden lill-applikant biex jipprovdi informazzjoni addizzjonali li tagħmilha possibbli li jiġu identifikati d-dokumenti mitluba; il-limitu ta’ żmien għat-tweġiba għandu jibda jgħodd biss miż-żmien meta s-SEAE jkollu din l-informazzjoni.3. F’każijiet eċċezzjonali, kif stipulat fl-Artikoli 7(3) jew 8(2) tar-Regolament, il-limiti ta’ żmien jistgħu jiġu estiżi bi ħmistax-il jum tax-xogħol, b'mod partikulari,(a) f’każ ta applikazzjonijiet kumplessi jew voluminużi,(b) jekk talba titlob konsultazzjoni ta’ delegazzjoni tal-Unjoni, jew(c) jekk tkun mitluba konsultazzjoni ma’ terzi persuni.L-applikant għandu jiġi infurmat dwar kwalunkwe estensjoni ta’ dan it-tip, u dwar ir-raġunijiet tagħha.Artikolu 4It-Trattar ta' risposti1. Risposti għal applikazzjonijiet inizjali għandhom jiġu trattati mill-Koordinatur tal-Aċċess għad-Dokumenti.2. Risposti għal applikazzjonijiet konfermatorji għandhom jiġu deċiżi mill-Uffiċjal Kap Operattiv, fuq il-parir tal-Koordinatur tal-Aċċess għad-Dokumenti.Artikolu 5Risposta negattivaJekk ir-risposta għal applikazzjoni tkun anki parzjalment negattiva, għandha tistabilixxi r-raġunijiet għar-rifjut abbażi ta’ waħda mill-eċċezzjonijiet stipulati fir-Regolament, u tinforma lill-applikant bid-dritt tiegħu li jissottometti applikazzjoni konfermatorja (f’każ ta’ risposta għal applikazzjoni inizjali) jew ir-rimedji l-oħra disponibbli għalih (f’każ ta’ risposta għal applikazzjoni konfermatorja).Artikolu 6Dokumenti ta’ terzi persuni miżmuma għand is-SEAE1. Meta s-SEAE jirċievi applikazzjoni għal dokument li għandu f'idejh, iżda li joriġina minn parti terza, il-parti terza għandha tiġi kkonsultata sakemm ma jkunx ċar li d-dokument jkun jista', jew ma jkunx jista', jiġi żvelat, fid-dawl tal-eċċezzjonijiet stipulati fir-Regolament.2. L-applikazzjoni għandha tiġi approvata mingħajr ma tiġi kkonsultata l-parti terza jekk id-dokument diġà jkun sar pubbliku mill-awtur tiegħu, jew skont ir-Regolament jew dispożizzjonijiet simili.3. Fi kwalunkwe każ, il-parti terza għandha tiġi kkonsultata jekk id-dokument ikun jaqa’ taħt l-Artikolu 9 tar-Regolament, jew jekk id-dokument ikun joriġina minn Stat Membru u l-Istat Membru jitlob lis-SEAE biex ma jiżvelax id-dokument mingħajr ftehim minn qabel skont l-Artikolu 4(5) tar-Regolament. Talba ta’ dan it-tip mingħand Stat Membru għandha ssir bil-miktub.4. Il-parti terza għandha tiġi kkonsultata bil-miktub (inkluż bl-email) u mogħtija limitu ta' żmien raġonevoli biex twieġeb, u għandhom jiġu kkunsidrati l-limiti ta’ żmien imposti fuq is-SEAE biex jirrispondi, kif stipulat fl-Artikolu 3 hawn fuq. Il-parti terza għandha tagħti l-opinjoni tagħha bil-miktub (inkluż bl-email).5. Fin-nuqqas ta’ risposta mingħand il-parti terza fi ħdan il-limiti ta' żmien, jew jekk il-parti terza ma tkunx identifikabbli jew ma tkunx tista' tiġi intraċċata, is-SEAE għandu jiddeċiedi fuq l-applikazzjoni fid-dawl tal-eċċezzjonijiet stipulati fir-Regolament, u għandu jikkunsidra l-interessi leġittimi tat-terzi persuni fuq il-bażi tal-informazzjoni għad-dispożizzjoni tas-SEAE.6. Jekk is-SEAE ikollu l-ħsieb li jagħti aċċess għal dokument kontra x-xewqat il-parti terza, għandu jinforma lill-parti terza dwar l-intenzjoni tiegħu li jiżvela d-dokument fi ħdan il-limiti ta' żmien applikabbli taħt ir-Regolament, u tar-rimedji disponibbli għat-terzi persuni biex jopponu l-iżvelar.Artikolu 7Konsultazzjoni tas-SEAE1. Talbiet għal konsultazzjoni tas-SEAE mingħand Stat Membru jew istituzzjoni, korp, uffiċċju jew aġenzija oħra tal-Unjoni li jkunu rċevew applikazzjoni għal dokument fil-pussess tagħhom imma li joriġina mis-SEAE, għandhom jintbagħtu bil-posta lil Koordinatur tal-Aċċess għad-Dokumenti, Servizz Ewropew għall-Azzjoni Esterna, CHAR 15/11, Rue de la Loi 170, Brussels, 1046, Belgium, bl-email fuq EEAS-ACCESS-TO-DOCUMENTS@eeas.europa.eu jew bil-faks fuq +32 22979893.2. Is-SEAE għandu jagħti l-opinjoni tiegħu fil-pront, meta jiġi kkunsidrat kwalunkwe limitu ta’ żmien applikabbli għar-risposta, u mhux aktar tard minn ħamest ijiem tax-xogħol.Artikolu 8Dokumenti kklassifikati1. Meta applikazzjoni ta' aċċess għal dokument tikkonċerna dokument li jkun jaqa’ taħt l-Artikolu 9 tar-Regolament jew dokument ieħor ikklassifikat taħt ir-regoli ta' sigurtà tas-SEAE, hija għandha tkun trattata mill-uffiċjali li għandhom is-setgħa li jkunu jafu x'fih id-dokument.2. Għandhom jingħataw raġunijiet fuq il-bażi tal-eċċezzjonijiet elenkati fl-Artikolu 4 tar-Regolament għal kwalunkwe deċiżjoni li tirrifjuta l-aċċess għal parti ta' dokument klassifikat jew għad-dokument kollu kemm hu. Jekk id-dokument mitlub ma jkunx jista jiġi rifjutat fuq il-bażi ta' dawk l-eċċezzjonijiet, l-uffiċjal li jkun qiegħed jittratta l-applikazzjoni għandu jassigura li d-dokument jiġi diklassifikat qabel ma jibagħtu lill-applikant.Artikolu 9Modalitajiet għall-aċċess1. Dokumenti li jkun se jingħata permess għall-aċċess tagħhom għandhom jintbagħtu bil-posta, bil-faks jew bl-email. Jekk id-dokumenti mitluba huma voluminużi jew diffiċli li jinġarru, l-applikant jista’ jiġi mitlub biex jikkonsultahom fejn huma miżmuma. Din il-konsultazzjoni tkun mingħajr ħlas.2. Jekk id-dokument ikun ġie ppubblikat, risposta tista’ tikkonsisti f’referenzi għall-pubblikazzjoni, inkluż l-indirizz tas-sit tal-internet fejn jista’ jinstab.3. Jekk il-volum tad-dokument jaqbeż l-20 paġna, l-applikant jista' jiġi mitlub iħallas miżata ta' EUR 0,10 għal kull paġna, flimkien mal-prezz tal-ġarr. Il-ħlasijiet għal midja oħrajn għandhom jiġu deċiżi abbażi tal-każ, iżda m'għandhomx jaqbżu ammont raġonevoli.Artikolu 10Reġistru ta’ dokumenti1. Is-SEAE għandu jżomm reġistru ta’ dokumenti, kif stabbilit fl-Artikolu 11 tar-Regolament, aċċessibbli permezz tas-sit tal-internet tas-SEAE.2. Skont l-Artikolu 9 tar-Regolament, dokumenti koperti b’dik id-dispożizzjoni għandhom jitniżżlu fir-reġistru biss bil-kunsens tal-oriġinatur.Artikolu 11EffettDin id-deċiżjoni għandha tidħol fis-seħħ fid-data tal-adozzjoni tagħha.Magħmul fi Brussell, id- 19 ta’ Awwissu 2011.Ir-Rappreżentant GħoliC. Ashton[1] ĠU L 145, 31.5.2001, p. 43.--------------------------------------------------


title: Id-Deċiżjoni tal-bord tal-gvernaturi tat-30 ta' Diċembru 1977 li temenda l-Istatut tal-Bank Ewropew ta' l-Investiment biex jikkunsidra l-adozzjoni ta' definizzjoni ġdida ta' l-unità ta' kontijiet tal-Bank

text:
Avviż Legali Importanti

|

31978D0724(01)

Official Journal L 199 , 24/07/1978 P. 0001 - 0002 Spanish special edition: Chapter 10 Volume 1 P. 0067  Portuguese special edition Chapter 10 Volume 1 P. 0067

		Id-Deċiżjoni tal-bord tal-gvernaturitat-30 ta' Diċembru 1977li temenda l-Istatut tal-Bank Ewropew ta' l-Investiment biex jikkunsidra l-adozzjoni ta' definizzjoni ġdida ta' l-unità ta' kontijiet tal-BankIL-BORD TAL-GVERNATURI TAL-BANK EWROPEW TA' L-INVESTIMENT,Waqt li jikkunsidra li l-1 ta' Ottubru 1977 kien ikkaratterizzat bid-dħul fis-seħħ tat-Trattat li jemenda ċerti disposizzjonijiet tal-Protokoll dwar l-Istatut tal-Bank Ewropew ta' l-Investiment li kien iffirmat fl-10 ta' Lulju 1975,Waqt li jikkunsidra li, bis-saħħa tad-disposizzjonijiet il-ġodda ta' l-Artikoli 4(1) u 7 (4), il-Bord tal-Gvernaturi, waqt li jaġixxi unanimament fuq proposta mill-Bord tad-Diretturi, jista' jemenda d-definizzjoni ta' l-unità ta' kontijiet u l-metodu ta' kif jiġu kkonvertiti ammonti, espressi f'unità ta' kontijiet, f'muniti nazzjonali u viċi-versa,Wara li kkunsidra l-proposta tal-Bord tad-Diretturi ta' l-10 ta' Novembru 1977,JIDDEĊIEDI:1. Illi t-tieni paragrafu ta' l-Artikolu 4(1) ta' l-Istatut tal-Bank, li jiddefinixxi l-unità ta' kontijiet, għandu jiġi emendat biex jaqra kif ġej:"Il-valur ta' l-unità ta' kontijiet għandu jkun daqs is-somma ta' l-ammonti li ġejjin tal-muniti barranin ta' l-Istati Membri:Mark Ġermaniż | 0828 |Lira Ingliża | 0.0885 |Frank Franċiż | 1.15 |Lira Taljana | 109 |Guilder Olandiż | 0.286 |Frank Belġjan | 3.66 |Frank Lussemburgiż | 0.14 |Krone Daniż | 0.217 |Lira Irlandiża | 0.00759" |2. Illi l-Artikolu 7(3) ta' l-Istatut li jiddefinixxi l-metodu ta' kif tiġi kkonvertita l-unità ta' kontijiet tal-Bank f'muniti nazzjonali u viċi-versa għandu jiġi emendat biex jaqra kif ġej:"Għall-finijiet ta' dan l-Artikolu, il-parita' tal-munita ta' Stat Membru b'relazzjoni għall-unità ta' kontijiet definita fl-Artikolu 4 għandha tittieħed bħala r-rata li tintuża biex tiġi kkonvertita l-unità tal-kontijiet f'din il-munita u viċi-versa ibbażata fuq rati tas-suq."B'konformità ma' l-Artikolu 7(3) l-ġdid ta' l-Istatut tal-Bank, huwa wkoll deċiż:"illi l-metodu wżat biex tiġi kkalkulata l-unità ta' kontijiet tal-Bank għandu jkun l-istess bħal dak adottat skond id-Deċiżjoni tal-Kunsill tal-Komunitajiet Ewropej tal-21 ta' April 1975 dwar id-definizzjoni u l-konverżjoni ta' l-unità Ewropea tal-kontijiet."Għall-Bord tal-GvernaturiIl-PresidentK. HeinesenSegretarjuH. Lenaert--------------------------------------------------


title: 2013/547/UE: Deċiżjoni tal-Parlament Ewropew tas- 17 ta’ April 2013 dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2011, Taqsima VI — Il-Kumitat Ekonomiku u Soċjali Ewropew

text:
               16.11.2013

               MT

               Il-Ġurnal Uffiċjali tal-Unjoni Ewropea

               L 308/126

      DEĊIŻJONI TAL-PARLAMENT EWROPEW

   tas-17 ta’ April 2013
   dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2011, Taqsima VI — Il-Kumitat Ekonomiku u Soċjali Ewropew
   (2013/547/UE)
   IL-PARLAMENT EWROPEW,

               —

               wara li kkunsidra l-baġit ġenerali tal-Unjoni Ewropea għas-sena finanzjarja 2011 (1),

               —

               wara li kkunsidra l-kontijiet annwali konsolidati tal-Unjoni Ewropea għas-sena finanzjarja 2011 (COM(2012) 436 — C7–0229/2012) (2),

               —

               wara li kkunsidra r-rapport annwali tal-Qorti tal-Awdituri dwar l-implimentazzjoni tal-baġit għas-sena finanzjarja 2011, flimkien mat-tweġibiet tal-istituzzjonijiet jkunu qed jiġu verifikati (3),

               —

               wara li kkunsidra d-dikjarazzjoni ta’ assigurazzjoni (4) dwar l-affidabilità tal-kontijiet, kif ukoll il-legalità u r-regolarità tal-operazzjonijiet li jaqgħu taħthom, ipprovduta mill-Qorti tal-Awdituri għas-sena finanzjarja 2011 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra l-Artikolu 314(10) u l-Artikoli 317, 318 u 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b’mod partikolari l-Artikoli 50, 86, 145, 146 u 147 tiegħu,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (6), u b’mod partikolari l-Artikoli 164, 165 u 166 tiegħu,

               —

               wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A7-0076/2013),

               1.

               Jagħti l-kwittanza lis-Segretarju Ġenerali tal-Kumitat Ekonomiku u Soċjali Ewropew għall-implimentazzjoni tal-baġit tal-Kumitat Ekonomiku u Soċjali Ewropew għas-sena finanzjarja 2011;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-deċiżjoni u r-riżoluzzjoni li hi parti integrali minnha lill-Kunsill, lill-Kummissjoni, lill-Qorti tal-Ġustizzja, lill-Qorti tal-Awdituri, lill-Ombudsman Ewropew u lill-Kontrollur Ewropew għall-Protezzjoni tad-Data, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU L 68, 15.3.2011.

      (2)  ĠU C 348, 14.11.2012, p. 1.

      (3)  ĠU C 344, 12.11.2012, p. 1.

      (4)  ĠU C 348, 14.11.2012, p. 130.

      (5)  ĠU L 248, 16.9.2002, p. 1.

      (6)  ĠU L 298, 26.10.2012, p. 1.

         RIŻOLUZZJONI TAL-PARLAMENT EWROPEW

      tas-17 ta’ April 2013
      li tinkludi kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2011, Taqsima VI — Il-Kumitat Ekonomiku u Soċjali Ewropew
      IL-PARLAMENT EWROPEW,

                  —

                  wara li kkunsidra l-baġit ġenerali tal-Unjoni Ewropea għas-sena finanzjarja 2011 (1),

                  —

                  wara li kkunsidra l-kontijiet annwali konsolidati tal-Unjoni Ewropea għas-sena finanzjarja 2011 (COM(2012) 436 — C7–0229/2012) (2),

                  —

                  wara li kkunsidra r-rapport annwali tal-Qorti tal-Awdituri dwar l-implimentazzjoni tal-baġit għas-sena finanzjarja 2011, flimkien mat-tweġibiet tal-istituzzjonijiet jkunu qed jiġu verifikati (3),

                  —

                  wara li kkunsidra d-dikjarazzjoni ta’ assigurazzjoni (4) dwar l-affidabilità tal-kontijiet, kif ukoll il-legalità u r-regolarità tal-operazzjonijiet li jaqgħu taħthom, ipprovduta mill-Qorti tal-Awdituri għas-sena finanzjarja 2011 skont l-Artikolu 287 tat-Trattat dwar il-Funzjonament tal-Unjoni Ewropea,

                  —

                  wara li kkunsidra l-Artikolu 314(10) u l-Artikoli 317, 318 u 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b’mod partikolari l-Artikoli 50, 86, 145, 146 u 147 tiegħu,

                  —

                  wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (6), u b’mod partikolari l-Artikoli 164, 165 u 166 tiegħu,

                  —

                  wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit (A7-0076/2013),

                  1.

                  Jilqa’ l-fatt li, abbażi tal-ħidma ta’ awditjar tagħha, il-Qorti tal-Awdituri kkonkludiet li l-pagamenti kollha kemm huma għas-sena li ntemmet fil-31 ta’ Diċembru 2011 għan-nefqa amministrattiva u ta’ tip ieħor tal-istituzzjonijiet u tal-korpi kienu ħielsa minn żbalji materjali;

                  2.

                  Jirrimarka li, fir-rapport annwali tal-2011, il-Qorti tal-Awdituri inkludiet xi kummenti dwar il-konklużjoni ta’ kuntratti ma’ persunal temporanju u kuntrattwali, filwaqt li identifikat xi inkonsistenzi fil-linji gwida applikabbli għall-istabbiliment tal-grad u r-reklutaġġ tal-persunal; jitlob lill-Kumitat Ekonomiku u Soċjali Ewropew (KESE) jiżgura li dawn l-inkonsistenzi ma jerġgħux iseħħu;

                  3.

                  Jieħu nota tat-tweġibiet mogħtija għall-kummenti tal-Qorti tal-Awdituri u l-informazzjoni mogħtija dwar l-aġġornament tal-linji gwida applikabbli għall-istabbiliment tal-grad u r-reklutaġġ tal-persunal;

                  4.

                  Jinnota li fl-2011 il-KESE kellu disponibbli approprjazzjonijiet ta’ impenn għal-livell ta’ EUR 128 600 000 (EUR 123 173 749 fl-2010), b’rata ta’ użu ta’ 95,4 %, li kienet aktar baxxa mir-rata ta’ 98 % fl-2010; dan kien prinċipalment dovut għad-deċiżjoni tal-Kunsill li ma jadottax il-proposta tal-Kummissjoni għall-aġġustamenti tas-salarji għall-2011; jenfasizza li l-baġit tal-KESE huwa purament amministrattiv, u li ammont kbir minnu huwa ddedikat għan-nefqa fuq il-persuni li jaħdmu mal-istituzzjoni filwaqt li l-ammont li jifdal jikkonċerna l-bini, l-għamara, it-tagħmir u n-nefqiet varji għall-operat amministrattiv;

                  5.

                  Jappoġġa l-isforzi tal-KESE biex jillimita l-baġit għall-2013, billi jżommu fil-livell tal-2012 u b’hekk jiżgura żieda b’rata fissa;

                  6.

                  Jieħu nota tal-kummenti ta’ segwitu għar-riżoluzzjoni tal-Parlament dwar il-kwittanza għall-2010 mehmuża mar-rapport annwali tal-attività tal-KESE; jitlob li jiġi infurmat dwar il-miżuri meħuda mill-KESE biex iwettaq rieżami dettaljat tan-nefqa u dwar ir-riżultati ta’ dak l-eżerċizzju;

                  7.

                  Fir-riżoluzzjonijiet tiegħu ta’ Mejju 2011 u Mejju 2012 fejn ta l-kwittanza għall-implimentazzjoni tal-baġit tal-KESE, il-Parlament talab lill-Ombudsman Ewropew jinformah dwar każijiet ta’ amministrazzjoni ħażina li kienu qamu fi ħdan il-KESE; jesprimi t-tħassib tiegħu dwar id-Deċiżjoni tal-Ombudsman Ewropew tas-6 ta’ Novembru 2012 — ilment Nru 2744/2009(MF)JF — rigward “każ serju ħafna ta’ amministrazzjoni ħażina” u jiddikjara l-intenzjoni tiegħu li jgħaddi dik id-deċiżjoni lill-President tal-Parlament sabiex dan jikkunsidra jekk għandhiex tiġi ppreżentata lill-kumitat parlamentari kompetenti; jieħu nota tal-fatt li l-KESE wiegħed, u ħa, miżuri biex jimpedixxi li jseħħu sitwazzjonijiet simili fil-futur;

                  8.

                  Jifraħ lill-KESE għar-riforma tar-regoli dwar ir-rimborż finanzjarju fir-rigward tal-membri tiegħu, inkluż ir-rimborż tal-biljetti tat-trasport abbażi tal-ispejjeż reali biss, u jistenna li l-Kunsill japprovahom mingħajr dewmien; ifakkar li s-sistema għandha tkun operattiva għalkollox sal-bidu tal-mandat li jmiss tal-KESE;

                  9.

                  Jinnota b’sodisfazzjon li d-deċiżjoni li jiġu ppubblikati d-dikjarazzjonijiet tal-interessi finanzjarji tal-membri tal-KESE ġiet implimentata fl-2012;

                  10.

                  Jilqa’ t-tisħiħ tal-kooperazzjoni bejn il-membri tal-KESE u l-Kumitat għall-Kontroll tal-Baġit tal-Parlament, b’mod partikolari fir-rigward tal-eżerċizzju tal-kwittanza;

                  11.

                  Jinnota b’sodisfazzjon li l-ftehim ta’ kooperazzjoni bejn il-KESE u l-Kumitat tar-Reġjuni huwa stmat li se joħloq iffrankar/sinerġiji ta’ madwar EUR 40 miljun; iqis li jkun interessanti li jkun hemm valutazzjoni aktar riċenti tal-benefiċċji ta’ dan il-ftehim peress li d-data msemmija hawn fuq ġejja mis-sena 2005 u ma tqisx is-sitwazzjoni fl-UE27;

                  12.

                  Jifraħ kemm lill-KESE kif ukoll lill-Kumitat tar-Reġjuni talli rċevew iċ-ċertifikazzjoni EMAS u ISO-14001;

                  13.

                  Jiġbed l-attenzjoni għall-obbligu li tiġi ppubblikata data dwar il-konsum tal-enerġija u s-sehem tal-enerġija rinnovabbli; jitlob li, fir-rapporti annwali tal-attività, jiġi infurmat dwar l-enerġija użata minn sorsi rinnovabbli;

                  14.

                  Huwa kuntent bil-kisbiet fil-qasam tat-traduzzjoni wara l-ftehim ta’ kooperazzjoni mġedded bejn il-KESE u l-Kumitat tar-Reġjuni; jinnota, madankollu, li fl-2011 kien hemm domanda akbar għal traduzzjoni minn tradutturi esterni meta mqabbel ma’ snin preċedenti; jinkoraġġixxi lill-KESE jagħmel sforzi ulterjuri biex jippjana aħjar il-perjodi fejn id-domanda għat-traduzzjoni tilħaq l-ogħla livelli;

                  15.

                  Jappoġġa l-konklużjonijiet tal-valutazzjoni ta’ nofs it-terminu tal-ftehim ta’ kooperazzjoni amministrattiva bejn il-KESE u l-Kumitat tar-Reġjuni; iqis li għandu jsir xi titjib sabiex jiġu razzjonalizzati r-riżorsi umani fis-Servizzi Konġunti u fit-traduzzjoni;

                  16.

                  Jipproponi li jiġu adottati miżuri biex tissaħħaħ il-kooperazzjoni fil-ġestjoni tas-Servizzi Konġunti;

                  17.

                  Iħeġġeġ lill-KESE biex fir-rapport annwali tiegħu jipprovdi dettalji dwar iffrankar baġitarju speċifiku li jirriżulta mill-implimentazzjoni ta’ ftehim konġunt dwar l-attivitajiet amministrattivi;

                  18.

                  Jixtieq li jkun infurmat dwar l-impatt baġitarju tal-użu tal-ispazju mwarrab għall-vidjokonferenzi tal-KESE flimkien mal-Kumitat tar-Reġjuni ladarba dawk il-vidjokonferenzi jibdew;

                  19.

                  Jieħu nota tal-passi meħuda mill-KESE biex jiżviluppa awtovalutazzjoni tal-ħidma tiegħu bl-assistenza tal-Istitut Ewropew għall-Amministrazzjoni Pubblika;

                  20.

                  Iqis pożittiv it-tnaqqis, minn 12,3 % fl-2010 għal 8,9 % fl-2011, fir-rata ta’ nuqqas ta’ użu tas-servizzi tal-interpretazzjoni mitluba; jilqa’ l-fatt li l-KESE pprovda din l-informazzjoni ferm utli; jinnota madankollu li r-rata ta’ servizzi mhux użati għadha għolja u jistieden lill-KESE jagħmel aktar sforzi biex inaqqas din iċ-ċifra; jitlob lill-KESE jwettaq monitoraġġ tal-bidliet li jagħmel u jipprovdi informazzjoni dettaljata dwar kif qed jindirizza din il-problema;

                  21.

                  Jirrakkomanda li għandha tiddaħħal sistema konġunta ta’ akkwist għas-servizzi ta’ traduzzjoni, li tippermetti li dawn is-servizzi jinqasmu bejn l-istituzzjonijiet u tgħin biex tiżgura li jintużaw b’mod sħiħ;

                  22.

                  Jistieden lill-KESE jinkludi informazzjoni dettaljata dwar l-ispejjeż tal-komunikazzjoni u dwar il-konklużjonijiet li jinsiltu minnhom;

                  23.

                  Jieħu nota tar-rata ta’ eżekuzzjoni għolja ħafna tal-baġit tal-komunikazzjoni li fl-2011 kien ta’ EUR 1 712 535; jilqa’ t-tnaqqis tiegħu għal EUR 1 597 200; għall-perjodu tal-2012 u l-2013, jifraħ lill-KESE għall-inizjattivi u l-avvenimenti kollha li ħoloq biex jippromwovi l-ħidma tiegħu u biex jibni pontijiet bejn is-soċjetà ċivili u l-istituzzjonijiet tal-Unjoni; huwa tal-fehma li l-KESE, bħall-istituzzjonijiet l-oħra kollha, jista’ jikkomunika b’mod effikaċi b’anqas mezzi;

                  24.

                  Jiddispjaċih li fl-2011 kien hemm rabta mhux xierqa bejn is-sit tal-Internet istituzzjonali tal-KESE u l-blogg personali tas-Segretarju Ġenerali tiegħu, liema rabta ntemmet biss wara inċident li fih ġew enfasizzati kummenti fuq il-blogg imsemmi; itenni l-importanza li l-informazzjoni istituzzjonali tinżamm separata mill-fehmiet personali tal-uffiċjali;

                  25.

                  Jixtieq li fir-rapport annwali tiġi inkluża informazzjoni dwar il-mod kif l-impjegati tal-KESE jistgħu jużaw il-faċilitajiet preskolastiċi; jieħu nota tat-tmiem mhux mistenni tal-ftehim mal-Kunsill rigward l-użu tal-faċilitajiet tiegħu għall-kura tat-tfal mill-persunal tal-KESE u jistieden lill-KESE jinvestiga soluzzjonijiet possibbli;

                  26.

                  Jixtieq li fir-rapport annwali tal-KESE tiġi inkluża informazzjoni aktar dettaljata dwar il-provvista ta’ spazju għal laqgħat organizzati minn organizzazzjonijiet esterni tas-soċjetà ċivili li jaħdmu fi sħubija mal-KESE; jilqa’ aktar informazzjoni dwar il-benefiċċji u l-ispejjeż għal dawk l-organizzazzjonijiet u l-mod kif jintgħażlu; jilqa’ l-kriterji preċiżi stabbiliti biex jintgħażlu l-organizzazzjonijiet u l-avvenimenti, li jridu jkunu relatati mal-Unjoni, ma jkollhomx skop kummerċjali jew objettiv politiku u jridu jenfasizzaw ir-rwol tal-KESE;

                  27.

                  Japprova r-rakkomandazzjonijiet tal-eżerċizzju ta’ Awditjar Intern li jinsabu fl-Appendiċi B tar-rapport annwali tal-attività tal-KESE;

                  28.

                  Jirrikonoxxi l-proġetti żviluppati biex jiġu modernizzati l-ġestjoni tad-dokumenti u l-infrastruttura tal-IT; jemmen li r-riforma tal-ġestjoni tad-dokumenti qed tiżviluppa sew u se tikkontribwixxi biex titjieb il-prestazzjoni tal-KESE; jittama li r-riforma tal-IT tikseb l-istess riżultati; jitlob li dawn il-proġetti jiġu segwiti fir-rapport annwali tal-attività tal-2012.

         (1)  ĠU L 68, 15.3.2011.

         (2)  ĠU C 348, 14.11.2012, p. 1.

         (3)  ĠU C 344, 12.11.2012, p. 1.

         (4)  ĠU C 348, 14.11.2012, p. 130.

         (5)  ĠU L 248, 16.9.2002, p. 1.

         (6)  ĠU L 298, 26.10.2012, p. 1.


title: Deċiżjoni tal-Kunsill (UE) 2016/272 tat-12 ta' Frar 2016 dwar il-konklużjoni, f'isem l-Unjoni Ewropea, tal-Ftehim bejn l-Unjoni Ewropea u r-Repubblika tal-Vanuatu dwar l-eżenzjoni mill-viża għal soġġorn għal perijodu qasir

text:
               27.2.2016

               MT

               Il-Ġurnal Uffiċjali tal-Unjoni Ewropea

               L 52/11

         DEĊIŻJONI TAL-KUNSILL (UE) 2016/272
   tat-12 ta' Frar 2016
   dwar il-konklużjoni, f'isem l-Unjoni Ewropea, tal-Ftehim bejn l-Unjoni Ewropea u r-Repubblika tal-Vanuatu dwar l-eżenzjoni mill-viża għal soġġorn għal perijodu qasir
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-punt (a) tal-Artikolu 77(2), flimkien mal-punt (a)(v) tat-tieni subparagrafu tal-Artikolu 218(6) tiegħu,
   Wara li kkunsidra l-proposta mill-Kummissjoni Ewropea,
   Wara li kkunsidra l-kunsens tal-Parlament Ewropew (1),
   Billi:

               (1)

               Il-Kummissjoni nnegozjat ftehim f'isem l-Unjoni Ewropea mar-Repubblika tal-Vanuatu dwar l-eżenzjoni mill-viża għal soġġorn għal perijodu qasir (il-“Ftehim”).

               (2)

               F'konformità mad-Deċiżjoni tal-Kunsill (UE) 2015/1035 (2), il-Ftehim ġie ffirmat u huwa applikat fuq bażi proviżorja mit-28 ta' Mejju 2015.

               (3)

               Il-Ftehim jistabbilixxi Kumitat Konġunt ta' esperti għall-ġestjoni tal-Ftehim. L-Unjoni għandha tkun irrappreżentata f'dak il-Kumitat Konġunt mill-Kummissjoni, li għandha tkun assistita mir-rappreżentanti tal-Istati Membri.

               (4)

               Din id-Deċiżjoni tikkostitwixxi żvilupp tad-dispożizzjonijiet tal-acquis ta' Schengen li fihom ir-Renju Unit ma jieħux sehem, skont id-Deċiżjoni tal-Kunsill 2000/365/KE (3); għaldaqstant ir-Renju Unit mhuwiex qed jieħu sehem fl-adozzjoni ta' din id-Deċiżjoni u mhuwiex marbut biha jew soġġett għall-applikazzjoni tagħha.

               (5)

               Din id-Deċiżjoni tikkostitwixxi żvilupp tad-dispożizzjonijiet tal-acquis ta' Schengen li fihom l-Irlanda ma tiħux sehem, skont id-Deċiżjoni tal-Kunsill 2002/192/KE (4); għaldaqstant l-Irlanda mhijiex qed tieħu sehem fl-adozzjoni ta' din id-Deċiżjoni u mhijiex marbuta biha jew soġġetta għall-applikazzjoni tagħha.

               (6)

               Il-Ftehim għandu jiġi approvat,

         ADOTTA DIN ID-DEĊIŻJONI:
   Artikolu 1
   Il-Ftehim bejn l-Unjoni Ewropea u r-Repubblika tal-Vanuatu dwar l-eżenzjoni mill-viża għal soġġorn għal perijodu qasir huwa b'dan approvat f'isem l-Unjoni.
   Artikolu 2
   Il-President tal-Kunsill għandu jagħti, f'isem l-Unjoni, in-notifika prevista fl-Artikolu 8(1) tal-Ftehim (5).
   Artikolu 3
   Il-Kummissjoni, assistita mir-rappreżentanti tal-Istati Membri, għandha tirrappreżenta lill-Unjoni fil-Kumitat Konġunt ta' esperti stabbilit skont l-Artikolu 6 tal-Ftehim.
   Artikolu 4
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, it-12 ta' Frar 2016.

            Għall-Kunsill

            Il-President

         J.R.V.A. DIJSSELBLOEM

      (1)  Kunsens mogħti fil-15 ta' Diċembru 2015 (għadu ma ġiex ippubblikat fil-Ġurnal Uffiċjali).

      (2)  Deċiżjoni tal-Kunsill (UE) 2015/1035 tas-7 ta' Mejju 2015 dwar l-iffirmar, f'isem tal-Unjoni Ewropea, u l-applikazzjoni proviżorja tal-Ftehim bejn l-Unjoni Ewropea u r-Repubblika tal-Vanuatu dwar l-eżenzjoni mill-viża għal soġġorn għal perijodu qasir (ĠU L 173, 3.7.2015, p. 46).

      (3)  Deċiżjoni tal-Kunsill 2000/365/KE tad-29 ta' Mejju 2000 dwar it-talba tar-Renju Unit tal-Gran Brittanja u Irlanda ta' Fuq biex jieħdu parti f'xi dispożizzjonijiet tal-acquis ta' Schengen (ĠU L 131, 1.6.2000, p. 43).

      (4)  Deċiżjoni tal-Kunsill 2002/192/KE tat-28 ta' Frar 2002 rigward it-talba tal-Irlanda biex tieħu sehem f'xi dispożizzjonijiet tal-acquis ta' Schengen (ĠU L 64, 7.3.2002, p. 20).

      (5)  Id-data tad-dħul fis-seħħ tal-Ftehim ser tiġi ppubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.


title: Deċiżjoni tal-Kunsill 2014/270/PESK tat- 12 ta' Mejju 2014 li temenda d-Deċiżjoni tal-Kunsill 2010/231/PESK dwar miżuri restrittivi kontra s-Somalja

text:
               13.5.2014

               MT

               Il-Ġurnal Uffiċjali tal-Unjoni Ewropea

               L 138/106

         DEĊIŻJONI TAL-KUNSILL 2014/270/PESK
   tat-12 ta' Mejju 2014
   li temenda d-Deċiżjoni tal-Kunsill 2010/231/PESK dwar miżuri restrittivi kontra s-Somalja
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
   Billi:

               (1)

               Fis-26 ta' April 2010, il-Kunsill adotta d-Deċiżjoni 2010/231/PESK (1).

               (2)

               Fil-5 ta' Marzu 2014, il-Kunsill tas-Sigurtà tan-NU adotta r-Riżoluzzjoni 2142 (2014) tal-Kunsill tas-Sigurtà tan-NU (UNSCR) 2142 (2014) dwar is-sitwazzjoni fis-Somalja, li tafferma mill-ġdid l-embargo tal-armi fuq is-Somalja u li ġġedded, sal-25 ta' Ottubru 2014, id-determinazzjoni tiegħu li l-embargo tal-armi m'għandux japplika għal konsenji ta' armi, munizzjon jew tagħmir militari jew għall-forniment ta' konsulenza, assistenza jew taħriġ, li jkunu maħsubin biss għall-iżvilupp tal-Forzi tas-Sigurtà tal-Gvern Federali tas-Somalja sabiex tkun ipprovduta s-sigurtà lill-poplu tas-Somalja, ħlief fir-rigward ta' konsenji ta' ċerti oġġetti kif stabbiliti fl-Anness tal-UNSCR 2111 (2013) li jirrikjedu approvazzjoni minn qabel mill-Kumitat tas-Sanzjonijiet stabbilit f'konformità mal-UNSCR 751 (1992).

               (3)

               L-UNSCR 2142 (2014) timmodifika r-rekwiżiti ta' notifika fir-rigward ta' kwalunkwe konsenja ta' armi, munizzjon jew tagħmir militari jew il-forniment ta' konsulenza, assistenza jew taħriġ lill-Forzi tas-Sigurtà tas-Somalja, kif ukoll għall-proċedura ta' eżenzjoni fir-rigward ta' konsenji ta' oġġetti stabbiliti fl-Anness tal-UNSCR 2111 (2013).

               (4)

               Id-Deċiżjoni 2010/231/PESK għandha għalhekk tiġi emendata kif meħtieġ.

               (5)

               Hija meħtieġa azzjoni ulterjuri mill-Unjoni sabiex jiġu implimentati ċerti miżuri,

         ADOTTA DIN ID-DEĊIŻJONI:
   Artikolu 1
   Id-Deċiżjoni 2010/231/PESK hija b'dan emendata kif ġej:

               (1)

               L-Artikolu 1(3)(f) u (g) huma sostitwiti b'dan li ġej:

                           “(f)

                           'il-forniment, il-bejgħ jew it-trasferiment tal-armi u materjal relatat ta' kull tip u l-forniment dirett jew indirett ta' konsulenza teknika, assistenza finanzjarja jew assistenza oħra u taħriġ relatati ma' attivitajiet militari maħsubin biss għall-iżvilupp tal-Forzi ta' Sigurtà tal-Gvern Federali tas-Somalja, sabiex tkun ipprovduta s-sigurtà lill-poplu tas-Somalja, ħlief fir-rigward tal-konsenji tal-oġġetti stabbiliti fl-Anness II, jekk tkun saret notifika lill-Kumitat tas-Sanzjonijiet kif stipulat fil-paragrafu 4 ta' dan l-Artikolu;

                           (g)

                           il-forniment, il-bejgħ jew it-trasferiment tal-armi u materjal relatat ta' kull tip kif stipulat fl-Anness II lill-Gvern Federali tas-Somalja kif approvat minn qabel mill-Kumitat tas-Sanzjonijiet fuq bażi ta' każ b'każ, kif stipulat fil-paragrafu 4a ta' dan l-Artikolu;”.

               (2)

               Fl-Artikolu 1, il-paragrafu 4 huwa sostitwit b'dan li ġej:
               “(4)   Il-Gvern Federali tas-Somalja għandu r-responsabbiltà ewlenija li jinnotifika lill-Kumitat tas-Sanzjonijiet minn qabel dwar kwalunkwe konsenja ta' armi, munizzjon jew tagħmir militari jew il-forniment ta' konsulenza, assistenza jew taħriġ lill-Forzi tas-Sigurtà tiegħu, kif stabbilit taħt il-punt (f) tal-paragrafu 3. Alternattivament, l-Istati Membri li jagħtu l-assistenza jistgħu jinnotifikaw tal-anqas minn ħamest ijiem qabel lill-Kumitat tas-Sanzjonijiet, f'konsultazzjoni mal-Gvern Federali tas-Somalja, f'konformità mal-paragrafi 3 u 4 tal-UNSCR 2142 (2014). Fejn Stat Membru jagħżel li jinnotifika lill-Kumitat tas-Sanzjonijiet, tali notifika għandha tinkludi dettalji tal-manifattur u l-fornitur tal-armi u l-munizzjon, deskrizzjoni tal-armi u l-munizzjon inkluż it-tip, il-kalibru u l-kwantità, id-data proposta u l-post tal- konsenja, u l-informazzjoni rilevanti kollha li tikkonċerna l-unità ta' destinazzjoni maħsuba fil-Forzi tas-Sigurtà Nazzjonali tas-Somalja, jew il-post maħsub għall-ħażna. Stat Membru li jforni armi jew munizzjon jista', f'kooperazzjoni mal-Gvern Federali tas-Somalja, mhux aktar tard minn 30 jum wara l-konsenja ta' tali oġġetti, jippreżenta lill-Kumitat tas-Sanzjonijiet konferma bil-miktub tat-twettiq tal-konsenja, inklużi n-numri tas-serje għall-armi u l-munizzjon konsenjati, l-informazzjoni dwar it-twassil tal-konsenja, il-polza ta' kargu, il-manifesti tal-merkanzija jew il-listi ta' ppakkjar, u l-post speċifiku tal-ħażna.”.

               (3)

               Fl-Artikolu 1 jiddaħħal il-paragrafu li ġej:
               “(4a)   Il-Gvern Federali tas-Somalja għandu r-responsabbiltà ewlenija li jitlob approvazzjoni minn qabel mill-Kumitat tas-Sanzjonijiet għal kwalunkwe forniment ta' oġġetti stabbiliti fl-Anness II, kif stipulat fil-punt (g) tal-paragrafu 3. Alternattivament, l-Istati Membri jistgħu jitolbu approvazzjoni minn qabel mill-Kumitat tas-Sanzjonijiet, f'konsultazzjoni mal-Gvern Federali tas-Somalja, f'konformità mal-paragrafu 3 tal-UNSCR 2142 (2014).”.

         Artikolu 2
   Din id-Deċiżjoni għandha tidħol fis-seħħ fid-data tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, it-12 ta' Mejju 2014.

            Għall-Kunsill

            Il-President

         C. ASHTON

      (1)  Deċiżjoni 2010/231/PESK tas-26 ta' April 2010 dwar miżuri restrittivi kontra s-Somalja u li tirrevoka l-Pożizzjoni Komuni 2009/138/PESK (ĠU L 105, 27.4.2010, p. 17).


title: Deċiżjoni tal-Kunsill tal-20 ta’ Settembru 2016 li taħtar il-membri u l-membri supplenti tal-Kumitat Konsultattiv dwar il-Moviment Liberu tal-Ħaddiema

text:
               23.9.2016

               MT

               Il-Ġurnal Uffiċjali tal-Unjoni Ewropea

               C 348/3

         DEĊIŻJONI TAL-KUNSILL
   tal-20 ta’ Settembru 2016
   li taħtar il-membri u l-membri supplenti tal-Kumitat Konsultattiv dwar il-Moviment Liberu tal-Ħaddiema
   (2016/C 348/05)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra r-Regolament (UE) Nru 492/2011 tal-Parlament Ewropew u tal-Kunsill tal-5 ta’ April 2011 dwar il-moviment liberu tal-ħaddiema fi ħdan l-Unjoni (1), u b’mod partikolari l-Artikoli 23 u 24 tiegħu,
   Wara li kkunsidra l-listi ta’ kandidati ppreżentati lill-Kunsill mill-Gvernijiet tal-Istati Membri,
   Billi:

               (1)

               Bid-Deċiżjonijiet tiegħu tal-25 ta’ Settembru 2014 (2) u tas-7 ta’ Novembru 2014 (3), il-Kunsill ħatar il-membri u l-membri supplenti tal-Kumitat Konsultattiv dwar il-Moviment Liberu tal-Ħaddiema (il-“Kumitat”) għall-perijodu mill-25 ta’ Settembru 2014 sal-24 ta’ Settembru 2016.

               (2)

               Il-membri jibqgħu fil-kariga sakemm jiġu sostitwiti jew sakemm jiġu mġedda l-ħatriet tagħhom.

               (3)

               Il-membri u l-membri supplenti tal-Kumitat għandhom jinħatru għal perijodu ta’ sentejn,

         ADOTTA DIN ID-DEĊIŻJONI:
   Artikolu 1
   Dawn li ġejjin huma b’dan maħtura bħala membri u membri supplenti tal-Kumitat Konsultattiv dwar il-Moviment Liberu tal-Ħaddiema għall-perijodu mill-25 ta’ Settembru 2016 sal-24 ta’ Settembru 2018:
   I.   RAPPREŻENTANTI TAL-GVERN

               Pajjiż

               Membri

               Membri supplenti

               Belġju

               Is-Sur Tom PARYS
               Is-Sur Frédéric POUPINEL DE VALENCE

               Is-Sinjura Anne ZIMMERMAN

               Bulgarija

               Is-Sur Hristo SIMEONOV
               Is-Sinjura Tatiana GUEORGUIEVA

               Is-Sur Atanas KOLCHAKOV

               Repubblika Ċeka

               Is-Sinjura Kateřina ŠTĚPÁNKOVÁ
               Is-Sinjura Eva DIANIŠKOVÁ

               Is-Sinjura Andrea VESELÁ

               Danimarka

               Is-Sur Stig Hansen NØRGAARD
               Is-Sinjura Rikke Mark SEERUP

               Is-Sinjura Sidse Skraastad CLEMMENSEN

               Ġermanja

               Is-Sinjura Vera BADE
               Is-Sur Johannes RASCHKA

               Is-Sinjura Anne Katrin LUTZ

               Estonja

               Is-Sinjura Siiri OTSMANN
               Is-Sinjura Annika SEPP

               Is-Sinjura Carita RAMMUS

               Irlanda

               Is-Sur Niall O’MUIRCHEARTAIGH
               Is-Sinjura Dympna BOYLE

               Is-Sur Eamonn GALLAGHER

               Greċja

               —

               —

               Spanja

               Is-Sinjura Paloma MARTÍNEZ GAMO
               Is-Sinjura Matilde VIVANCOS PELEGRÍN

               Is-Sinjura Rosalía SERRANO VELASCO

               Franza

               Is-Sinjura Caroline MECHIN

               Is-Sinjura Malika EL MESTIRI

               Kroazja

               Is-Sinjura Marija KNEŽEVIĆ KAJARI
               Is-Sur Petar STRIŽAK

               Is-Sinjura Ivana GAVRIĆ

               Italja

               Is-Sur Romolo de CAMILLIS
               Is-Sinjura Carla ANTONUCCI

               Is-Sinjura Monica LIPPOLIS

               Ċipru

               Is-Sur Demetris MICHAELIDES
               Is-Sur Constantinos KARMELLOS

               Is-Sur George SPYROU

               Latvja

               Is-Sinjura Ilze ZVĪDRIŅA
               Is-Sur Kristaps ZIEDIŅŠ

               Is-Sinjura Linda PAUGA

               Litwanja

               Is-Sinjura Rasa MALAIŠKIENĖ
               Is-Sinjura Inga LIUBERTĖ

               Is-Sinjura Ginta ALIŠEVIČIŪTĖ

               Lussemburgu

               —

               —

               Ungerija

               Is-Sinjura Rita ANTÓNI
               Is-Sinjura Margit VADKERTI

               Is-Sinjura Orsolya KISGYÖRGY

               Malta

               Is-Sur Ryan SPAGNOL
               Is-Sur Mario XUEREB

               Is-Sur George CAMILLERI

               Netherlands

               Is-Sur Onno BRINKMAN
               Is-Sinjura Ghislaine WIDERA

               Is-Sur Kees VAN DUIN

               Awstrija

               Is-Sur Heinz KUTROWATZ
               Is-Sinjura Martha ROJAS-PINEDA

               Is-Sur Günter STICKLER

               Polonja

               Is-Sinjura Magdalena SWEKLEJ
               Is-Sur Marcin WIATRÓW

               Is-Sinjura Agnieszka ZDAK

               Portugall

               Is-Sinjura Helena BENTES

               Rumanija

               Is-Sur Auraş MARINESCU
               Is-Sinjura Carmen ŞTEFAN

               Is-Sur Bogdan-Tiberius PAŞCA

               Slovenja

               Is-Sinjura Sonja MALEC
               Is-Sur Grega MALEC

               Slovakkja

               Is-Sinjura Miroslava POLONCOVÁ

               Is-Sur Jaroslav KOVÁČ

               Finlandja

               Is-Sinjura Mirkka MYKKÄNEN
               Is-Sur Olli SORAINEN

               Is-Sinjura Elina JOHANSSON

               Żvezja

               Is-Sur Karlis LAPSA
               Is-Sinjura Madeleine ÖHBERG

               Is-Sinjura Ilja TYKESSON

               Renju Unit

               Is-Sinjura Lindsay ROOME
               Is-Sinjura Isla SCOTT

               Is-Sur Jonathan PIGGINS

   II.   RAPPREŻENTANTI TAT-TRADE UNIONS

               Pajjiż

               Membri

               Membri supplenti

               Belġju

               Is-Sinjura Nathalie DIESBECQ

               Bulgarija

               Is-Sinjura Asiya GONEVA
               Is-Sur Valeri APOSTOLOV

               Is-Sinjura Velichka MIKOVA

               Repubblika Ċeka

               Is-Sur Vít SAMEK
               Is-Sur Pavel JANÍČKO

               Is-Sur Petr ŠULC

               Danimarka

               Is-Sur Jørgen RØNNOW BRUUN
               Is-Sur Torben Dam JENSEN

               Is-Sinjura Käthe Munk RYOM

               Ġermanja

               Is-Sinjura Alexandra KRAMER
               Is-Sur Thomas SYBERG

               Is-Sinjura Livia HENTSCHEL

               Estonja

               Is-Sinjura Mare VIIES
               Is-Sinjura Aija MAASIKAS

               Is-Sinjura Tiia E. TAMMELEHT

               Irlanda

               Is-Sur John DOUGLAS
               Is-Sinjura Ethel BUCKLEY

               Is-Sur David JOYCE

               Greċja

               —

               —

               Spanja

               Is-Sinjura Ana María CORRAL JUÁN
               Is-Sur Francisco GONZÁLEZ MORENO

               Is-Sinjura Pilar ROC

               Franza

               Is-Sinjura Corinne MARES
               Is-Sinjura Francine BLANCHE

               Is-Sinjura Bérénice JOND

               Kroazja

               Is-Sinjura Ana KRANJAC JULARIĆ
               Is-Sur David Jakov BABIĆ

               Is-Sinjura Petra ŠPRAJAČEK

               Italja

               —

               —

               Ċipru

               Is-Sur Panikos ARGYRIDES
               Is-Sur Nicos GREGORIOU

               Is-Sur Diomedes DIOMEDOUS

               Latvja

               Is-Sinjura Natalja MICKEVIČA
               Is-Sur Kaspars RĀCENĀJS

               Is-Sinjura Ruta PORNIECE

               Litwanja

               Is-Sinjura Janina ŠVEDIENĖ
               Is-Sinjura Janina MATUIZIENĖ

               Is-Sur Ričardas GARUOLIS

               Lussemburgu

               —

               —

               Ungerija

               Is-Sinjura Judit CZUGLERNÉ IVÁNY
               Is-Sinjura Melinda KELEMEN

               Is-Sinjura Annamária KUNERT

               Malta

               Is-Sur Ian Mark ZAMMIT
               Is-Sur Jeremy J. CAMILLERI

               Is-Sur Colin GALEA

               Netherlands

               Is-Sinjura Caroline RIETBERGENU
               Is-Sinjura H. HOUWING

               Is-Sur Henk BOSSCHER

               Awstrija

               Is-Sur Johannes PEYRL
               Is-Sur Oliver RÖPKE

               Is-Sinjura Sarah BRUCKNER

               Polonja

               Is-Sur Adam ROGALEWSKI
               Is-Sinjura Krystyna CIEMNIAK

               Is-Sur Bogdan OLSZEWSKI

               Portugall

               —

               —

               Rumanija

               Is-Sur Corneliu CONSTANTINOAIA
               Is-Sur Liviu APOSTOIU

               Is-Sur Dragoș FRUMOSU

               Slovenja

               Is-Sur Marko TANASIĆ
               Is-Sur Jernej ZUPANČIČ

               Slovakkja

               Is-Sinjura Zdena DVORANOVÁ
               Is-Sinjura Mária SVOREŇOVÁ

               Finlandja

               Is-Sinjura Eve KYNTÄJÄ
               Is-Sur Heikki TAULU

               Is-Sur Ralf SUND

               Żvezja

               Is-Sur Mattias SCHULSTAD
               Is-Sinjura Sofia RÅSMAR

               Is-Sinjura Josefin EDSTRÖM

               Renju Unit

               Is-Sinjura Rosa CRAWFORD
               Is-Sur Mohammad TAJ

               Is-Sur Wilf SULLIVAN

   III.   RAPPREŻENTANTI TAL-ASSOĊJAZZJONIJIET TA’ MIN IĦADDEM

               Pajjiż

               Membri

               Membri supplenti

               Belġju

               Is-Sinjura Michèle CLAUS
               Is-Sinjura Hilde THYS

               Is-Sinjura Monica DE JONGHE

               Bulgarija

               Is-Sur Ivan ZAHARIEV
               Is-Sur Martin STOYANOV

               Is-Sinjura Daniela SIMIDCHIEVA

               Repubblika Ċeka

               Is-Sinjura Jitka HLAVÁČKOVÁ
               Is-Sinjura Marie ZVOLSKÁ

               Is-Sinjura Vladimíra DRBALOVÁ

               Danimarka

               Is-Sinjura Christiane MIßLBECK-WINBERG
               Is-Sinjura Trine Birgitte HOUGAARD

               Is-Sur Jens TROLDBORG

               Ġermanja

               Is-Sur Alexander WILHELM
               Is-Sur Michael STIEFEL

               Is-Sinjura Carmen Eugenia BÂRSAN

               Estonja

               Is-Sinjura Piia SIMMERMANN
               Is-Sinjura Katrin TRUVE

               Is-Sinjura Mare HIIESALU

               Irlanda

               Is-Sur Tony DONOHOE
               Is-Sinjura Kara McGANN

               —

               Greċja

               —

               —

               Spanja

               Is-Sinjura Helena MORALES DE LABRA
               Is-Sinjura Patricia CIREZ MIQUELEIZ

               Is-Sur Luis MÉNDEZ LÓPEZ

               Franza

               Is-Sinjura Garance PINEAU
               Is-Sinjura Natacha MARQUET

               Is-Sinjura Eva BLOUIN

               Kroazja

               Is-Sinjura Nataša NOVAKOVIĆ
               Is-Sinjura Iva NAPPHOLZ

               Is-Sur Ivan SARIĆ

               Italja

               —

               —

               Ċipru

               Is-Sur Emilios MICHAEL
               Is-Sinjura Lena PANAYIOTOU

               Is-Sur Theodoros GIOVANNI

               Latvja

               Is-Sinjura Ilona KIUKUCĀNE
               Is-Sur Andris ALKSNIS

               Is-Sinjura Inese STEPIŅA

               Litwanja

               Is-Sinjura Evelina JASAITĖ

               Is-Sinjura Aušra KERZIENĖ

               Lussemburgu

               —

               —

               Ungerija

               Is-Sinjura Júlia VARGA
               Is-Sur István KOMORÓCZKI

               Is-Sinjura Terézia BOROSNÉ BARTHA

               Malta

               Is-Sur Lawrence MIZZI
               Is-Sur Michael GALEA

               Is-Sur David VELLA

               Netherlands

               Is-Sur Rob SLAGMOLEN
               Is-Sur A.P.M.G. SCHOENMAECKERS

               Is-Sur J. SANDERS

               Awstrija

               Is-Sinjura Margit KREUZHUBER
               Is-Sinjura Katharina LINDNER

               Is-Sinjura Stefanie RIEDER

               Polonja

               Is-Sur Dawid SEIFERT
               Is-Sur Robert LISICKI

               Is-Sur Andrzej STĘPNIKOWSKI

               Portugall

               —

               —

               Rumanija

               Is-Sinjura Roxana PRODAN
               Is-Sinjura Roxana ILIE

               Is-Sur Liviu ROGOJINARU

               Slovenja

               Is-Sur Danijel LAMPERGER
               Is-Sinjura Maja SKORUPAN

               Is-Sinjura Polona FINK RUŽIČ

               Slovakkja

               Is-Sur Martin HOŠTÁK
               Is-Sur Radovan MAXIN

               Is-Sur Peter MOLNÁR

               Finlandja

               Is-Sinjura Jenni RUOKONEN
               Is-Sur Mikko RÄSÄNEN

               Is-Sur Simopekka KOIVU

               Żvezja

               Is-Sur Patrik KARLSSON
               Is-Sinjura Carin RENGER

               Is-Sinjura Amelie BERG

               Renju Unit

               Is-Sur Matthew PERCIVAL

               Is-Sinjura Fionnuala HOOROCKS-BURNS

         Artikolu 2
   Il-membri li għadhom ma ġewx innominati ser jinħatru mill-Kunsill f’data aktar tard.
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, l-20 ta’ Settembru 2016.

            Għall-Kunsill

            Il-President

         I. KORČOK

      (1)  ĠU L 141, 27.5.2011, p. 1.

      (2)  Deċiżjoni tal-Kunsill tal-25 ta’ Settembru 2014 li taħtar il-membri u l-membri supplenti tal-Kumitat Konsultattiv dwar il-Moviment Liberu tal-Ħaddiema (ĠU C 338, 27.9.2014, p. 21).

      (3)  Deċiżjoni tal-Kunsill tas-7 ta’ Novembru 2014 li taħtar il-membri u l-membri supplenti tal-Kumitat Konsultattiv dwar il-Moviment Liberu tal-Ħaddiema għal Ċipru, l-Ungerija u l-Portugall (ĠU C 400, 13.11.2014, p. 1).


title: Deċiżjoni (UE) 2016/1498 tal-Parlament Ewropew tat-28 ta’ April 2016 dwar il-kwittanza għall-implimentazzjoni tal-baġit tal-Kulleġġ Ewropew tal-Pulizija għas-sena finanzjarja 2014

text:
               14.9.2016

               MT

               Il-Ġurnal Uffiċjali tal-Unjoni Ewropea

               L 246/194

         DEĊIŻJONI (UE) 2016/1498 TAL-PARLAMENT EWROPEW
   tat-28 ta’ April 2016
   dwar il-kwittanza għall-implimentazzjoni tal-baġit tal-Kulleġġ Ewropew tal-Pulizija għas-sena finanzjarja 2014
   IL-PARLAMENT EWROPEW,

               —

               wara li kkunsidra l-kontijiet annwali finali tal-Kulleġġ Ewropew tal-Pulizija għas-sena finanzjarja 2014,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Kulleġġ Ewropew tal-Pulizija għas-sena finanzjarja 2014, flimkien mar-risposta tal-Kulleġġ (1),

               —

               wara li kkunsidra d-dikjarazzjoni ta’ assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta’ bażi, ipprovduta mill-Qorti tal-Awdituri għas-sena finanzjarja 2014 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra r-rakkomandazzjoni tal-Kunsill tat-12 ta’ Frar 2016 dwar il-kwittanza li għandha tingħata lill-Kulleġġ fir-rigward tal-implimentazzjoni tal-baġit għas-sena finanzjarja 2014 (05584/2016 — C8-0078/2016),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra d-Deċiżjoni tal-Kunsill 2005/681/ĠAI tal-20 ta’ Settembru 2005 li tistabbilixxi l-Kulleġġ Ewropew tal-Pulizija (CEPOL) u li tħassar id-Deċiżjoni 2000/820/ĠAI (4), u b’mod partikolari l-Artikolu 16 tagħha,

               —

               wara li kkunsidra r-Regolament (UE) Nru 543/2014 tal-Parlament Ewropew u tal-Kunsill tal-15 ta’ Mejju 2014 li jemenda d-Deċiżjoni tal-Kunsill 2005/681/ĠAI li tistabbilixxi l-Kulleġġ Ewropew tal-Pulizija (CEPOL) (5),

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (6),

               —

               wara li kkunsidra r-Regolament Delegat tal-Kummissjoni (UE) Nru 1271/2013 tat-30 ta’ Settembru 2013 dwar Regolament Finanzjarju ta’ qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (7), u b’mod partikolari l-Artikolu 108 tiegħu,

               —

               wara li kkunsidra l-Artikolu 94 u l-Anness V tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A8-0088/2016),

               1.

               Jagħti l-kwittanza lid-Direttur tal-Kulleġġ Ewropew tal-Pulizija għall-implimentazzjoni tal-baġit tal-Kulleġġ għas-sena finanzjarja 2014;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hija parti integrali minnha, lid-Direttur tal-Kulleġġ Ewropew tal-Pulizija, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 409, 9.12.2015, p. 46.

      (2)  Ara n-nota ta’ qiegħ il-paġna 1.

      (3)  ĠU L 298, 26.10.2012, p. 1.

      (4)  ĠU L 256, 1.10.2005, p. 63.

      (5)  ĠU L 163, 29.5.2014, p. 5.

      (6)  ĠU L 357, 31.12.2002, p. 72.

      (7)  ĠU L 328, 7.12.2013, p. 42.


title: Deċiżjoni tal-Kunsill 2013/384/PESK tal- 15 ta’ Lulju 2013 li temenda d-Deċiżjoni 2012/325/PESK li testendi l-mandat tar-Rappreżentant Speċjali tal-Unjoni Ewropea għas-Sudan u s-Sudan t’Isfel

text:
               16.7.2013

               MT

               Il-Ġurnal Uffiċjali tal-Unjoni Ewropea

               L 193/29

         DEĊIŻJONI TAL-KUNSILL 2013/384/PESK
   tal-15 ta’ Lulju 2013
   li temenda d-Deċiżjoni 2012/325/PESK li testendi l-mandat tar-Rappreżentant Speċjali tal-Unjoni Ewropea għas-Sudan u s-Sudan t’Isfel
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 28, l-Artikolu 31(2) u l-Artikolu 33 tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
   Billi:

               (1)

               Fil-11 ta’ Awwissu 2010, il-Kunsill adotta d-Deċiżjoni 2010/450/PESK (1) li taħtar lis-Sinjura Rosalind MARSDEN bħala r-Rappreżentant Speċjali tal-Unjoni Ewropea (RSUE) għas-Sudan.

               (2)

               Fl-1 ta’ Awwissu 2011, il-Kunsill adotta d-Deċiżjoni 2011/499/PESK (2) li emendat il-mandat u t-titlu tar-RSUE fid-dawl tad-dikjarazzjoni tal-indipendenza mis-Sudan t’Isfel. Il-mandat tar-RSUE ser jiskadi fit-30 ta’ Ġunju 2013.

               (3)

               Il-mandat tar-RSUE għandu jiġi estiż għal perijodu ieħor ta’ erba’ xhur.

               (4)

               Ir-RSUE ser timplimenta l-mandat fil-kuntest ta’ sitwazzjoni li tista’ tiddeterjora u li tista’ xxekkel il-kisba tal-objettivi tal-azzjoni esterna tal-Unjoni kif hemm imniżżel fl-Artikolu 21 tat-Trattat.

               (5)

               Id-Deċiżjoni 2012/325/PESK għandha għalhekk tiġi emendata skont dan,

         ADOTTA DIN ID-DEĊIŻJONI:
   Artikolu 1
   Id-Deċiżjoni 2012/325/PESK hija b’dan emendata kif ġej:

               (1)

               L-Artikolu 1 jinbidel b’dan li ġej:
               “Artikolu 1
               Rappreżentant Speċjali tal-Unjoni Ewropea
               Il-mandat tas-Sinjura Rosalind MARSDEN bħala r-RSUE għas-Sudan u s-Sudan t’Isfel huwa b’dan estiż sal-31 ta’ Ottubru 2013. Il-mandat tar-RSUE jista’ jintemm qabel, jekk il-Kunsill jiddeċiedi hekk, fuq proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà (ir-RGħ).”;

               (2)

               Fl-Artikolu 5(1), jiżdied is-subparagrafu li ġej:
               “L-ammont ta’ referenza finanzjarja maħsub biex ikopri n-nefqa relatata mal-mandat tar-RSUE għall-perijodu mill-1 ta’ Lulju 2013 sal-31 ta’ Ottubru 2013 għandu jkun ta’ EUR 690 000.”;

               (3)

               Jiddaħħal l-Artikolu li ġej:
               “Artikolu 12a
               Assistenza fir-rigward ta’ pretensjonijiet
               Ir-RSUE u l-persunal tagħha għandhom jipprovdu lill-Kummissjoni l-assistenza amministrattiva u l-aċċess għall-fajls rilevanti fir-rigward ta’ kwalunkwe pretensjoni li tirriżulta mill-mandat tagħha, kif ukoll mill-mandati tar-RSUE preċedenti għas-Sudan, u għandhom jassistu fil-provvediment ta’ elementi li jwieġbu għal tali pretensjonijiet.”.

         Artikolu 2
   Dħul fis-seħħ
   Din id-Deċiżjoni għandha tidħol fis-seħħ fil-jum tal-adozzjoni tagħha.
   Hija għandha tapplika mill-1 ta’ Lulju 2013.

      Magħmul fi Brussell, il-15 ta’ Lulju 2013.

            Għall-Kunsill

            Il-President

         V. JUKNA

      (1)  ĠU L 211, 12.8.2010, p. 42.

      (2)  ĠU L 206, 11.8.2011, p. 50.


title: Deċiżjoni (UE) 2017/468 tal-Bank Ċentrali Ewropew tas-26 ta’ Jannar 2017 li temenda d-Deċiżjoni BĊE/2010/10 dwar nuqqas ta’ konformità mar-rekwiżiti għar-rappurtar tal-istatistika (BĊE/2017/5)

text:
                  22.3.2017

                  MT

                  Il-Ġurnal Uffiċjali tal-Unjoni Ewropea

                  L 77/1

            DEĊIŻJONI (UE) 2017/468 TAL-BANK ĊENTRALI EWROPEW
      tas-26 ta’ Jannar 2017
      li temenda d-Deċiżjoni BĊE/2010/10 dwar nuqqas ta’ konformità mar-rekwiżiti għar-rappurtar tal-istatistika (BĊE/2017/5)
      IL-KUNSILL GOVERNATTIV TAL-BANK ĊENTRALI EWROPEW,
      Wara li kkunsidra t-Trattat dwar il-Funzjonament tal-Unjoni Ewropea,
      Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, u b’mod partikolari l-Artikoli 5.1 u 34.1 tiegħu,
      Wara li kkunsidra r-Regolament tal-Kunsill (KE) Nru 2533/98 tat-23 ta’ Novembru 1998 dwar il-ġbir ta’ tagħrif statistiku mill-Bank Ċentrali Ewropew (1), u b’mod partikolari l-Artikolu 7 tiegħu,
      Wara li kkunsidra r-Regolament tal-Kunsill (KE) Nru 2532/98 tat-23 ta’ Novembru 1998, dwar il-poteri tal-Bank Ċentrali Ewropew li jimponi sanzjonijiet (2), u partikolarment l-Artikolu 6(2) tiegħu,
      Wara li kkunsidra r-Regolament (KE) Nru 2157/1999 tal-Bank Ċentrali Ewropew tat-23 ta’ Settembru 1999 dwar il-poteri tal-Bank Ċentrali Ewropew li jimponi sanzjonijiet (BĊE/1999/4) (3),
      Billi:

                  (1)

                  Il-proċedura għal-ġbir tat-tagħrif fuq ksur u l-impożizzjoni ta’ sanzjonijiet stabbiliti fid-Deċiżjoni BĊE/2010/10 (4) instabet li hija għodda effettiva fit-trattazzjoni ta’ każijiet ta’ nuqqas ta’ konformità mar-rekwiżiti tar-rapportar statistiku u għalhekk għandha tiġi estiża għall-każijiet ta’ nuqqas ta’ konformità li jistgħu jirriżultaw skont ir-Regolament (UE) Nru 1333/2014 tal-Bank Ċentrali Ewropew (BĊE/2014/48) (5).

                  (2)

                  Għandu jiġi kkjarifikat l-obbligu tal-aġenti li jirrapportaw biex jirrispondu domandi mill-Bank Ċentrali Ewropew jew mill-bank ċentrali nazzjonali dwar każijiet possibbli ta’ nuqqas ta’ konformità mar-rekwiżiti tar-rapportar tagħhom.

                  (3)

                  Għaldaqstant, id-Deċiżjoni BĊE/2010/10 għandha tiġi emendata kif meħtieġ,

            ADOTTA DIN ID-DEĊIŻJONI:
      Artikolu 1
      Emendi
      Id-Deċiżjoni BĊE/2010/10 hija emendata kif ġej:

                  1.

                  L-Artikolu 1 huwa emendat kif ġej:

                              (a)

                              il-punt (2) huwa ssostitwit b’dan li ġej:

                                          “2.

                                          ‘istituzzjoni monetarja finanzjarja’ (IMF) għandha l-istess tifsira kif hemm fil-punt (a) tal-Artikolu 1 tar-Regolament (UE) Nru 1071/2013 tal-Bank Ċentrali Ewropew (BĊE/2013/33) (*1); u fir-rigward tar-Regolament (UE) Nru 1333/2014 tal-Banek Ċentrali Ewropew (BĊE/2014/48) (*2) għandu jinqara sabiex jinkludi l-friegħi kollha tal-IFM li jinsabu fl-Unjoni Ewropea u tal-EFTA, sakemm ma jiġix pprovdut mod ieħor fi kwalunkwe dispożizzjoni oħra ta’ dak ir-Regolament;

                              (b)

                              il-punt (6) huwa ssostitwit b’dan li ġej:

                                          “6.

                                          ‘skadenza tal-BĊN’ tfisser id-data stabbilita minn kull BĊN sabiex jirċievi dejta mingħand l-aġenti li jirrapportaw.”

                              (c)

                              Għandu jiddaħħal l-Kapitolu 10 li ġej:

                                          “10.

                                          ‘fergħa’ tfisser post tan-negozju li jifforma parti legalment dipendenti ta’ istituzzjoni u li twettaq b’mod dirett it-tranżazzjonijiet kollha jew uħud minnhom inerenti fin-negozju ta’ istituzzjonijiet;”;

                              (d)

                              għandu jiddaħħal il-punt 11 li ġej:

                                          “11.

                                          ‘fergħa li tinsab fl-Unjoni u l-EFTA’ tfisser fergħa li tinsab u hija rreġistrata fi Stat Membru tal-Unjoni jew f’pajjiż tal-EFTA.”;

                  2.

                  L-Artikolu 2 huwa emendat kif ġej:

                              (a)

                              il-paragrafu 1 huwa ssostitwit b’dan li ġej:
                              “1.   Il-BĊE u l-BĊNi għandhom jimmonitorjaw il-konformità tal-aġenti li jirrapportaw mal-istandards minimi meħtieġa biex jissodisfaw l-obbligi ta’ rapportar tagħhom, kif stipulat fl-Anness IV tar-Regolament (UE) Nru 1071/2013 (BĊE/2013/2013), l-Anness II tar-Regolament (UE) Nru 1072/2013 (BĊE/2013/34) (*3) l-Anness IV tar-Regolament (UE) Nru 1073/2013 (BĊE/2013/38), l-Anness III tar-Regolament (UE) Nru 1074/2013 (BĊE/2013/39), l-Anness III tar-Regolament (UE) Nru 1075/2013 (ECB/2013/40) u l-Anness IV tar-Regolament (UE) Nru 1333/2013 (BĊE/2014/48). F’każ ta’ nuqqas ta’ konformità, il-BĊE u l-BĊN kompetenti jistgħu jiddeċiedu li jwettqu fażi ta’ valutazzjoni u/jew jibdew proċedura ta’ ksur kif imsemmi fl-Artikolu 3(1) u (2). Wara proċedura ta’ ksur, il-BĊE jista’ jimponi sanzjonijiet skont l-Artikolu 7 tar-Regolament (KE) Nru 2533/98.

                              (b)

                              il-paragrafu 3 li ġej huwa miżjud:
                              “3.   Din id-Deċiżjoni hija mingħajr preġudizzju għas-setgħa tal-BĊE li jimponi sanzjonijiet bis-saħħa tal-Artikolu 7 tar-Regolament (UE) Nru 2533/98.”;

                  3.

                  fl-Artikolu 3(1), il-punt (a) huwa ssostitwit b’dan li ġej:

                              “(a)

                              il-BĊE jew il-BĊN kompetenti jista’, fejn ikun irreġistra nuqqas ta’ konformità mar-rekwiżiti tar-rappurtar, jagħti twissija lill-aġent li jirrapporta kkonċernat biex jinfurmah dwar in-natura tan-nuqqas ta’ konformità rreġistrata, u jirrakkomanda miżuri korrettivi li għandhom jittieħdu sabiex tiġi evitata ripetizzjoni tan-nonkonformità;”;

                  4.

                  fl-Artikolu 4, il-paragrafu 2 huwa mibdul b’li ġej:
                  “2.   F’każ ta’ ksur marbut mat-tempenstività, is-serjetà tal-ksur għandha tiddependi fuq in-numru ta’ jiem ta’ xogħol jew sigħat ta’ dewmien fil-konfront tal-iskadenza tal-BĊN jew tal-iskadenza tal-BĊN.”

                  5.

                  l-Artikolu 4a li ġej huwa mdaħħal:
                  “Artikolu 4a
                  Risposti għad-domandi
                  L-aġenti li jirrapportaw għandhom jirrispondu domandi li jirrigwardaw każijiet possibbli ta’ nuqqas ta’ konformità mar-rekwiżiti tar-rappurtar tal-istatistika fil-perijodu ta’ żmien li jistabbilixxi l-BĊE jew il-BĊN rilevanti.”.

            Artikolu 2
      Dħul fis-seħħ
      Din id-Deċiżjoni għandha tidħol fis-seħħ fl-1 ta’ April 2017. Għandha tapplika mill-perjodu ta’ referenza tal-31 ta’ Marzu 2017 għar-rekwiżiti tar-rappurtar ta’ kuljum, mill-perijodu ta’ referenza ta’ Marzu 2017 għal rekwiżiti ta’ rappurtar ta’ kull xahar u annwali, u mill-ewwel trimestru tal-2017 għar-rekwiżiti tar-rappurtar trimestrali.

         Magħmul fi Frankfurt am Main, is-26 ta’ Jannar 2017.

               Il-President tal-BĊE

            Mario DRAGHI

         (1)  ĠU Edizzjoni Speċjali bil-Malti: Kapitolu 1, Vol. 3, p. 23.

         (2)  ĠU Edizzjoni Speċjali bil-Malti: Kapitolu 1, Vol. 3, p. 19.

         (3)  ĠU Edizzjoni Speċjali bil-Malti: Kapitolu 1, Vol. 3, p. 139.

         (4)  Deċiżjoni BĊE/2010/10 tal-Bank Ċentrali Ewropew tad-19 ta’ Awwissu 2010 dwar nuqqas ta’ konformità mar-rekwiżiti għar-rapportar tal-istatistika (ĠU L 226, 28.8.2010, p. 48).

         (5)  Regolament (UE) Nru 1333/2014 tal-Bank Ċentrali Ewropew tas-26 ta’ Novembru 2014 dwar l-istatistika tas-swieq monetarji (BĊE/2014/48) (ĠU L 359, 16.12.2012, p. 97).

         (*1)  Regolament (UE) Nru 1071/2013 tal-Bank Ċentrali Ewropew tal-24 ta Settembru 2013 dwar il-karta tal-bilanċ tas-settur tal-istituzzjonijiet finanzjarji monetarji (BĊE/2013/33) (ĠU L 297, 7.11.2013, p. 1).

         (*2)  Regolament (UE) Nru 1333/2014 tal-Bank Ċentrali Ewropew tas-26 ta’ Novembru 2014 dwar l-istatistika tas-swieq monetarji (BĊE/2014/48) (ĠU L 359, 16.12.2012, p. 97).”;

         (*3)  Regolament (UE) Nru 1072/2013 tal-Bank Ċentrali Ewropew tal-24 ta’ Settembru 2013 dwar statistika fuq rati ta’ imgħax applikati minn istituzzjonijiet finanzjarji monetarji (BĊE/2013/34) (ĠU L 297, 7.11.2013, p. 51).”;


title: Il-mobilizzazzjoni tal-Istrument tal-Flessibilità Riżoluzzjoni tal-Parlament Ewropew tat- 18 ta’ Diċembru 2008 dwar proposta għal Deċiżjoni tal-Parlament Ewropew u tal-Kunsill dwar il-mobilizzazzjoni tal-Istrument tal-Flessibilità, f’konformità mal-punt 27 tal-Ftehima Interistituzzjonali tas- 17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (COM(2008)0833 — C6-0466/2008 — 2008/2321(ACI))#ANNESS DEĊIŻJONI TAL-PARLAMENT EWROPEW U TAL-KUNSILL tat- 18 ta’ Diċembru 2008 dwar il-mobilizzazzjoni tal-Istrument tal-Flessibilità f’konformità mal-punt 27 tal-Ftehima Interistituzzjonali tas- 17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba

text:
               23.2.2010

               MT

               Il-Ġurnal Uffiċjali tal-Unjoni Ewropea

               CE 45/164

         Il-mobilizzazzjoni tal-Istrument tal-Flessibilità
   P6_TA(2008)0620
   Riżoluzzjoni tal-Parlament Ewropew tat-18 ta' Diċembru 2008 dwar proposta għal Deċiżjoni tal-Parlament Ewropew u tal-Kunsill dwar il-mobilizzazzjoni tal-Istrument tal-Flessibilità, f'konformità mal-punt 27 tal-Ftehima Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (COM(2008)0833 — C6-0466/2008 — 2008/2321(ACI))
   (2010/C 45 E/50)

      Il-Parlament Ewropew,

               —

               wara li kkunsidra l-proposta tal-Kummissjoni lill-Parlament Ewropew u lill-Kunsill (COM(2008)0833 — C6-0466/2008),

               —

               wara li kkunsidra l-Ftehima Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (1) (IIA), u b'mod partikulari l-punt 27 tagħha,

               —

               wara li kkunsidra l-konklużjonijiet tal-Kunsill Ewropew tad-19 u l-20 ta' Ġunju 2008,

               —

               wara li kkunsidra r-riżultati tat-trijalogu tal-4 ta' Diċembru 2008,

               —

               wara li kkunsidra r-rapport tal-Kumitat għall-Baġits (A6-0493/2008),

               A.

               billi l-Parlament Ewropew jappoġġja bil-qawwa l-inizjattiva tal-Kummissjoni biex tinħoloq faċilità ġdida għal rispons rapidu għaż-żieda qawwija fil-prezzijiet tal-ikel fil-pajjiżi li qegħdin jiżviluppaw (il-“Faċilità tal-Ikel”), li l-idea għaliha kienet ukoll ġiet approvata mill-Kunsill Ewropew tad-19 u l-20 ta' Ġunju 2008,

               B.

               billi l-Parlament Ewropew u l-Kunsill, fil-laqgħa ta' konċiljazzjoni tal-21 ta' Novembru 2008, qablu fuq l-iffinanzjar tal-“Faċilità tal-Ikel” għal ammont totali ta' EUR 1 biljun mifrux fuq tliet snin,

               C.

               billi l-proposta tal-bidu tal-Kummissjoni kienet taħseb għall-finanzjament tal-“Faċilità tal-Ikel” mill-marġni tal-intestatura 2 tal-Qafas Finanzjarju Pluriennali (MFF), imma din l-istrateġija ġiet miċħuda kemm mill-Parlament Ewropew kif ukoll mill-Kunsill,

               D.

               billi l-Parlament Ewropew qies li l-aktar soluzzjoni xierqa kellha tkun ir-reviżjoni tal-limitu massimu tal-intestatura 4 tal-MFF, iżda l-Kunsill ċaħad din l-għażla,

               E.

               billi ż-żewġ fergħat tal-awtorità baġitarja fl-aħħar qablu li jiffinanzjaw il-“Faċilità tal-Ikel” permezz tal-aħjar kombinazzjoni tal-Istrument tal-Flessibilità, ir-Riserva tal-Għajnuna għall-Emerġenza u l-allokazzjoni mill-ġdid fl-intestatura 4 mill-Istrument għall-Istabilità,

               F.

               billi ż-żewġ fergħat tal-awtorità baġitarja qablu li l-Istrument tal-Flessibilità għandu jikkontribwixxi għall-finanzjament tal-“Faċilità tal-Ikel” permezz tal-mobilizzazzjoni ta' total ta' EUR 420 miljun għall-baġit tal-2009, mis-EUR 730 miljun disponibbli skont dan l-istrument,

               G.

               billi din hija t-tieni sena wara l-oħra li dan l-istrument intuża fit-tliet snin tal-eżistenza legali tat-IIA,

               H.

               billi dan juri kemm kienet imsejjsa tajjeb l-insistenza tal-Parlament Ewropew għal tip ta' strument bħat-IIA b'karatteristiċi bħal dawn, l-aktar il-possibilità li l-fondi mhux utilizzati jkunu jistgħu jiġu trasferiti għas-snin ta'wara, minkejja r-reżistenza ta' bosta Stati Membri,

               I.

               billi dan juri wkoll, kif turi l-ħtieġa rikorrenti li jiġu utilizzati mekkaniżmi eċċezzjonali oħrajn biex jilqgħu għal sitwazzjonijiet imprevisti urġenti, li hemm problema persistenti li l-fondi disponibbli fil-limiti ta' ċerti intestaturi fl-MFF mhumiex biżżejjed, l-aktar fl-intestatura 4,

         1.   Jilqa' l-ftehima milħuqa waqt il-konċiljazzjoni dwar l-użu tal-Istrument tal-Flessibilità favur il-“Faċilità tal-Ikel” għal ammont totali ta' EUR 420 miljun għall-baġit tal-2009;
   2.   Japprova d-deċiżjoni annessa ma' din ir-riżoluzzjoni;
   3.   Itenni, madankollu, li hu mħasseb dwar il-fatt li l-intestatura 4 ilha taħt pressjoni permanenti minħabba l-marġni limitat disponibbli, li jwassal għall-mobilizzazzjoni merġugħa tal-mekkaniżmi tal-flessibilità taħt din l-intestatura sabiex ikun hemm rispons għal sitwazzjonijiet imprevisti urġenti; jitlob li ssir evalwazzjoni bir-reqqa tal-ħtieġa li jiżdiedu l-ammonti disponibbli taħt din l-intestatura sabiex ikun jista' jseħħ l-iżvilupp bla diffikultà ta' attivitajiet programmabbli fit-tul f'dan il-qasam u b'hekk tiġi żgurata l-kapaċità tal-Unjoni li tagħti s-sehem sħiħ tagħha bħala protagonista globali fix-xena internazzjonali;
   4.   Jagħti istruzzjonijiet lill-President tiegħu biex jiffirma d-deċiżjoni mal-President tal-Kunsill u biex jagħmel l-arranġamenti għall-publikazzjoni tagħha fil-Ġurnal Uffiċjali tal-Unjoni Ewropea;
   5.   Jagħti istruzzjonijiet lill-President tiegħu biex jgħaddi din ir-riżoluzzjoni, flimkien mal-anness tagħha, lill-Kunsill u lill-Kummissjoni.

      (1)  ĠU C 139, 14.6.2006, p. 1.

         ANNESS

      DEĊIŻJONI TAL-PARLAMENT EWROPEW U TAL-KUNSILL
      tat-18 ta' Diċembru 2008
      dwar il-mobilizzazzjoni tal-Istrument tal-Flessibilità f'konformità mal-punt 27 tal-Ftehima Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba
      IL-PARLAMENT EWROPEW U L-KUNSILL TAL-UNJONI EWROPEA,
      wara li kkunsidraw il-Ftehima Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina finanzjarja u l-amministrazzjoni finanzjarja tajba (1), u b'mod partikulari l-ħames paragrafu tal-punt 27 tagħha,
      wara li kkunsidraw il-proposta mill-Kummissjoni,
      Billi, fil-laqgħa ta' konċiljazzjoni tal-21 ta' Novembru 2008, iż-żewġ fergħat tal-awtorità baġitarja qablu li jimmobilizzaw l-Istrument tal-Flessibilità sabiex jikkomplementaw il-finanzjament tal-baġit 2009, lil hinn mil-limiti massimi tal-intestatura 4, ta' EUR 420 miljun għall-finanzjament tal-faċilità għal rispons rapidu għaż-żieda qawwija fil-prezzijiet tal-ikel fil-pajjiżi li qegħdin jiżviluppaw.
      IDDEĊIDEW DAN LI ĠEJ:

         Artikolu 1

      Għall-baġit ġenerali tal-Unjoni Ewropea għas-sena finanzjarja 2009, l-Istrument tal-Flessibilità għandu jintuża biex jipprovdi s-somma ta' EUR 420 miljun f'approprjazzjonijiet għall-impenji.
      Dak l-ammont għandu jintuża sabiex jikkomplementa l-finanzjament tal-faċilità għal rispons rapidu għaż-żieda qawwija fil-prezzijiet tal-ikel fil-pajjiżi li qegħdin jiżviluppaw fl-intestatura 4.

         Artikolu 2

      Din id-deċiżjoni għandha tiġi ppubblikata fil-Ġurnal Uffiċjali tal-Unjoni Ewropea.

         Magħmul fi Strasburgu, … 18 ta' Diċembru 2008.

            Għall-Parlament Ewropew

               Il-President

            Għall-Kunsill

               Il-President

         (1)  ĠU C 139, 14.6.2006, p. 1.


title: Id-Deċiżjoni tal-Kunsill Nru 2004/201/JHA tad-19 ta' Frar 2004 dwar il-proċeduri biex jiġi emendat il-Manwali Sirene

text:
Avviż Legali Importanti

|

32004D0201

Official Journal L 064 , 02/03/2004 P. 0045 - 0047

		Id-Deċiżjoni tal-Kunsill Nru 2004/201/JHAtad-19 ta' Frar 2004dwar il-proċeduri biex jiġi emendat il-Manwali SireneIL-KUNSILL TA' L-UNJONI EWROPEA,Wara li kkunsidra t-Trattat dwar l-Unjoni Ewropea, u partikolarment l-Artikolu 30(1)(a) and (b), l-Artikolu 31(a) and (b) u l-Artikolu 34(2)(c) ta' l-istess Trattat,Wara li kkunsidra l-inizjattiva tar-Repubblika Ellenika [1],Wara li kkunsidra l-opinjoni tal-Parlament Ewropew [2],Billi:(1) Is-Sistema ta' Informazzjoni ta' Schengen (hawnhekk iżjed 'il quddiem msejħa "SIS") stabbilita skond id-disposizzjonijiet ta'Titolu IV tal-Konvenzjoni ta' l-1990 li timplimenta l-Ftehim Schengen ta' l-14 ta' Ġunju 1985 dwar it-tneħħija gradwali ta' kontrolli fil-fruntieri komuni (hawnhekk iżjed il quddiem msejħa il-"Konvenzjoni ta' Schengen") [3] tikkonstitwixxi għodda essenzali għall-applikazzjoni tad-disposizzjonijiet ta' l-acquis ta' Schengen, hekk kif inhuma integrati fl-istruttura ta' l-Unjoni Ewropea.(2) Skond id-disposizzjonijiet ta' l-Artikolu 92 tal-Konvenzjoni ta' Schengen, is-sezzjonijiet nazzjonali ta' l-Istati Memberi ma jistgħux jiskambjaw data tas-SIS direttament bejnithom; jistgħu jiskambjaw data biss via l-funzjoni ta' support tekniku f'Strasbourg. Madankollu, huwa xieraq li ċerta informazzjoni supplimentari li hija meħtieġa għall-implimentazzjoni b'mod korrettiv ta' ċerti disposizzjonijiet tal-Konvenzjoni Schengen tiġI skambjata b'mod bilaterali jew multilaterali. Hemm bżonn ta' din l-informazzjoni supplimentari partikolarment b'konnessjoni għall-azzjoni meħtieġa skond l-Artikoli 25, 39, 46, 95 to 100, 102(3), 104(3), 106, 107, 109 u 110 tal-Konvenzjoni Schengen. L-iskambju ta' din l-informazzjoni supplimentari huwa magħmul mill-uffiċji Sirene ta' kull Stat Membru.(3) Il-Manwali Sirene huwa sett ta' struzzjonijiet lill-ħaddiema fl-uffiċji Sirene ta' kull Stat Membru li jiddeskrivi fid-dettal ir-regoli u l-proċeduri li jirregolaw l-iskambju b'mod bilaterali u multilaterali ta' din l-informazzjoni supplimentari.(4) L-Uniformità tal-Manwali Sirene għandha tiġi assigurata. L-acquis ta' Schengen tekniku għandu jiġI appilikat f'dan il-kas.(5) L-emendi ta' Parti I tal-Manwali Sirene skond din id-Deċiżjoni għandhom jirriflettu biss il-verżjoni applikabbli tad-disposizzjonijiet tal-Konvenzjoni Schengen.(6) Hemm bżonn li tiġi stabbilita proċedura biex jiġi emendat il-Manwali Sirene skond id-disposizzjonijiet relevanti tat-Trattati diversi.(7) Il-bażi leġislattiva meħtieġa biex jiġu konċessi emendi tal-Manwali Sirene fil-futur, tikkonsisti f'żewġ strumenti separati: Din id-Deċiżjoni bbażata fuq l-Artikolu 30(1)(a) and (b), l-Artikolu 31(a) and (b) u l-Artikolu 34(2)(c) tat-Trattat ta' l-Unjoni Ewropea u r-Regolament tal-Kunsill (EC) Nru 378/2004 tad-19 ta' Frar 2004 dwar il-proċeduri biex jiġi emendat il-Manwali Sirene [4] ibbażzata fuq l-Artikolu 66 tat-Trattat li jistabilixxi il-Komunitajiet Ewropej. Ir-raġuni għal din hija, hekk kif inhu stabbilit fl-Artikoli 92 tal-Konvenzjoni Schengen, is-SIS għandha tagħti s-setgħa lill-awtoritajiet nominati mill-Istati Membri, permezz ta' proċedura ta' tfittxija awtomatizzata, li jkollhom aċċess ta' twissija fuq persuni u proprjeta għar-raġunijiet ta' kontrolli fuq il-fruntiera u kontrolli tal-pulizija u tad-dwana li jsiru fil-pajjiż skond il-liġI domestika, kif ukoll għar-raġunijiet ta' ħruġ ta' viżas, permessi ta' residenza u l-amministrazzjoni ta' leġislazzjoni dwar aljeni fil-kuntest ta' l-applikazzjoni tad-disposizzjonijiet ta' l-acquis ta' Schengen li għandhom x'jaqsmu mal-moviment ta' persuni. L-iskambju ta' l-informazzjoni supplimentari li huwa meħtieġ għall-implimentazzjoni tad-disposizzjonijiet tal-Konvenzjoni Schengen imsemmi fil-parti 2, magħmula mill-uffiċji Sirene ta' kull Stat Membru, iservi għal dan il-għan, kif ukoll għall-assistenza mall-kooperazzjoni tal-pulizija in ġenerali.(8) Il-fatt illi l-bażi leġislattiva meħtieġa tikkonsisti f'żewġ strumenti separati ma taffetwax il-prinċipju li s-SIS tikkostitwixxi u għandha tkompli tikkostitwixxi sistema ta' informazzjoni waħda u integrata u li l-uffiċji Sirene għandhom ikomplu jagħmlu xogħolhom b'mod integrali.(9) Din id-Deċiżjoni tistabbilixxi proċeduri biex jittieħdu il-miżuri meħtieġa għall-implimentazzjoni tagħha li jirriflettu d-disposizzjonijiet relevanti tar-Regolament (EC) Nru. 378/2004, sabiex jiġi aċċertat proċess ta' implimentazzjoni wieħed għall-emenda tal-Manwali Sirene in ġenerali.(10) Għandu jsir arranġament biex ir-rappreżentanti ta' l-Islanda u tan-Norveġja jkunu jistgħu jassoċjaw ruħhom max-xogħol tal-kumitati li jassistu l-Kummissjoni fl-eżerċizzju tal-poteri li timplimenta. Dan l-arranġament ġie maħsub fl-Iskambju ta' Ittri bejn il-Komunità u l-Islanda u l-Norveġja [5], anness mal-Ftehim konkluż mill-Kunsill ta' l-Unjoni Ewropea u r-Repubblika ta' l-Islanda u r-Repubblika ta' Norveġja dwar l-assoċjazzjoni tal-pajjiż hawn l-aħħar mal-implimentazzjoni, applikazzjoni u l-Iżvilupp ta' l-acquis ta' Schengen [6].(11) Din id-Deċiżjoni u l-parteċipazzjoni tar-Renju Unit u ta' l-Irlanda fl-adozzjoni u applikazzjoni tagħha huma mingħajr preġudizzju għall-arranġamenti għall-parteċipazzjoni parzjali tar-Renju Unit u l-Irlanda fl-acquis ta' Schengen definit mill-Kunsill fid-DeċIżjonijiet 2000/365/EC tad-29 ta' Mejju 2000 dwar it-talba tar-Renju Unit tal-Gran Brittanja u l-Irlanda ta' Fuq biex jieħdu sehem f'xi diposizzjonijiet ta' l-acquis ta' Schengen [7], u 2002/192/EC tat-28 ta' Frar 2002 dwar it-talba ta' l-Irlanda biex tieħu sehem f'xi disposizzjonijiet ta' l-acquis ta' Schengen [8] rispettivament.(12) Din id-Deċiżjoni tikkostitwixxi att li huwa mibni fuq l-acquis ta' Schengen jew xort'oħra relatat miegħu fl-iskop ta' l-Artikolu 3(1) ta' l-Att ta' l-Adeżjoni,IDDEĊIEDA DAN LI ĠEJ:Artikolu 1Il-Manwali Sirene għandu jikkonstitwixxi sett ta' struzzjonijiet lill-ħaddiema fl-uffiċji Sirene ta' kull Stat Membru li jistabbilixxi ir-regoli u l-proċeduri li jirregolaw l-iskambju ta' informazzjoni supplimentari b'mod bilaterali jew multilaterali li hu meħtieg għall-implimentazzjoni korretta ta' ċerti disposizzjonijiet tal-Konvenzjoni Schengen, hekk kif inhuma integrati fl-istruttura ta' l-Unjoni Ewropea.Artikolu 21. L-Introduzzjoni, Parti 1 u Parti 2, l-introduzzjoni ta' Parti 3 u punti 3.1.1, 3.1.2, 3.1.3, 3.1.4, 3.1.5, 3.1.7, 3.1.8, 3.1.9, 3.1.10 u 3.2 ta' Parti 3, l-introduzzjoni ta' Parti 4 u punti 4.1.1, 4.1.2, 4.2, 4.3, 4.3.1, 4.3.2, 4.3.3, 4.4, 4.4.1, 4.4.2, 4.4.3, 4.5.1, 4.5.2, 4.7, 4.8, 4.9 u 4.10 ta' Parti 4, l-introduzzjoni ta' Parti 5 u punti 5.1.1, 5.1.2.1, 5.1.2.3, 5.1.2.4, 5.1.2.5, 5.1.2.6, 5.1.2.7, 5.2 u 5.3 ta' Parti 5, l -Annessi 1, 2, 3 u 4, l-introduzzjoni u l-Formoli A, B, C, D, E, F, G, H, I, J, K, L, M u P fl-Anness 5 u l-Anness 6 tal-Manwali Sirene għandhom jiġu emendati mill-Kummissjoni skond il-proċedura regolatorja msemmija fl-Artikolu 3.2. Struzzjonijiet addizzjonali, kif ukoll l-Annessi oħrajn jistgħu jiġu introdotti fil-Manwali Sirene skond il-proċedura regolatrja msemmija fl-Artikolu 3. Fil-kas ta' l-Anness 5, dawn il-kambjamenti jistgħu jinkludu partikolarment il-kreazzjoni ta' formoli addizzjonali meta huma neċessarji.Artikolu 31. Meta jkun hemm referenza għal dan l-Artikolu, il-Kummissjoni għandha tiġi assistita minn Kumitat Reglatorju magħmul minn rappreżentanti ta' l-Istati Membri u ppreseduta mir-rappreżentant tal-Kummissjoni.2. Il-Kumitat għandu jadotta r-regoli ta' proċedura tiegħu skond il-proposta tal-president fuq bażi ta' regoli stàndard ta' proċedura li ġew pubblikati fil-Ġurnal Uffiċjali ta' l-Unjoni Ewropea.3. Ir-rappreżentant tal-Kummissjoni għandu jissottometti lill-kumitat abbozz tal-miżuri li għandhom jittieħdu. Il-kumitat għandu jibagħat l-opinjoni tiegħu dwar l-abbozz fi żmien stipulat mill-president tal-kumitat skond l-urġenza tal-kwistjoni. L-opinjoni għandha tingħata mill-maġġoranza stabbilita fl-Artikolu 205(2) tat-Trattatt li tistabilixxi l-Komunità Ewropea, fil-kas ta' dawk id-deċizjonijiet li l-Kunsill hu meħtieġ li jaddotta skond proposta mill-Kummissjoni. Il-voti tar-rappreżentanti ta' l-Istati Membri fil-kumitat għandhom jitqiesu skond il-mezz provdut f'dak l-Artikolu. Il-President ma' għandux jivvota.4. Il-Kummissjoni għandha taddotta il-miżuri pprevduti jekk dawn huma skond l-opinjoni tal-kumitat.5. Jekk il-miżuri pprevduti m'humiex skond l-opinjoni tal-kumitat, jew jekk ma ngħatatx l-ebda opinjoni, il-Kummissjoni għandha, mingħajr l-ebda telf ta' żmien, tissottometti proposta lill-Kunsill dwar il-miżuri li għandhom jittieħdu u għandha tgħarraf lill-Parlament Ewropew.6. Il-Kunsill jista' jimxi skond il-maġġoranza kwalifikata tal-proposta, fi żmien xaharejn mid-data tar-referenza lill-Kunsill.Jekk f'dak il-perjodu l-Kunsill jindika b'maġġoranza kwalifikata li jopponi l-proposta, il-Kummissjoni għandha terġa' teżaminha. Tista' tissottometti proposta emendata lill-Kunsill, terġa' tissottometti l-proposta tagħha jew tippreżenta proposta leġislattiva.Jekk fl-għeluq tal-perjodu l-Kunsill la jaddotta l-att ta' implimentazzjoni propost u l-anqas ma jindika l-opposizzjoni għal proposti tal-miżuri ta' implimentazzjoni, l-att ta' implimentazzjoni propost għandu jiġI adottat mill-Kummissjoni.Artikolu 4Din id-Deċiżjoni għandu jkollha effett mill-ġurnata wara l-pubblikazzjoni tagħha fil-Ġurnal Uffiċjali ta' l-Unjoni Ewropea.Magħmula fi Brussel, fid-19 ta' Frar 2004.Ghall-KunsillIl-PresidentM. McDowell[1] ĠU C 82, 05.04.03, p. 25.[2] Opinjoni mogħtija fit-23 ta' Settembru 2003 (għadu m'huwiex ippubblikat fil-Ġurnal Uffiċjali).[3] ĠU L 239, 22.09.00, p. 19.[4] Ara paġna 5 ta' dan il-Ġurnal Uffiċjali.[5] ĠU L 176, 10.07.99, p. 53[6] ĠU L 176, 10.07.99, p. 36.[7] ĠU L 131, 01.06.00, p. 43.[8] ĠU L 64, 07.03.02, p. 20--------------------------------------------------


title: 2013/207/UE: Deċiżjoni tal-Kunsill tat- 22 ta’ April 2013 dwar il-pożizzjoni li għandha tiġi adottata, f’isem l-Unjoni Ewropea, fil-Kumitat Konġunt taż-ŻEE dwar l-emenda tal-Protokoll 31 tal-Ftehim ŻEE, dwar kooperazzjoni f’oqsma speċifiċi li ma jagħmlux parti mill-erba’ libertajiet

text:
                  30.4.2013

                  MT

                  Il-Ġurnal Uffiċjali tal-Unjoni Ewropea

                  L 118/3

            DEĊIŻJONI TAL-KUNSILL
      tat-22 ta’ April 2013
      dwar il-pożizzjoni li għandha tiġi adottata, f’isem l-Unjoni Ewropea, fil-Kumitat Konġunt taż-ŻEE dwar l-emenda tal-Protokoll 31 tal-Ftehim ŻEE, dwar kooperazzjoni f’oqsma speċifiċi li ma jagħmlux parti mill-erba’ libertajiet
      (2013/207/UE)
      IL-KUNSILL TAL-UNJONI EWROPEA,
      Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikoli 46 u 48, flimkien mal-Artikolu 218(9) tiegħu,
      Wara li kkunsidra r-Regolament tal-Kunsill (KE) Nru 2894/94 tat-28 ta’ Novembru 1994 dwar l-arranġamenti għall-implimentazzjoni tal-Ftehim dwar iż-Żona Ekonomika Ewropea (1), u b’mod partikolari l-Artikolu 1(3) tiegħu,
      Wara li kkunsidra l-proposta mill-Kummissjoni Ewropea,
      Billi:

                  (1)

                  Il-Ftehim dwar iż-Żona Ekonomika Ewropea (2) (“il-Ftehim ŻEE”) daħal fis-seħħ fl-1 ta’ Jannar 1994.

                  (2)

                  Skont l-Artikolu 98 tal-Ftehim ŻEE, il-Kumitat Konġunt taż-ŻEE jista’ jiddeċiedi li, fost l-oħrajn, jemenda l-Protokoll 31 tiegħu.

                  (3)

                  Il-Protokoll 31 tal-Ftehim ŻEE fih dispożizzjonijiet u arranġamenti speċifiċi dwar il-kooperazzjoni f’oqsma speċifiċi barra mill-erba’ libertajiet.

                  (4)

                  Huwa xieraq li tiġi estiża l-kooperazzjoni tal-Partijiet Kontraenti tal-Ftehim ŻEE fl-azzjonijiet iffinanzjati mill-linji baġitarji 04 01 04 08 u 04 03 05 għas-sena finanzjarja 2013.

                  (5)

                  Il-Protokoll 31 tal-Ftehim ŻEE għandu għaldaqstant jiġi emendat kif meħtieġ.

                  (6)

                  Il-pożizzjoni tal-Unjoni fil-Kumitat Konġunt taż-ŻEE għandha tkun ibbażata fuq l-abbozz ta’ Deċiżjoni li jinsab mehmuż,

            ADOTTA DIN ID-DEĊIŻJONI:
      Artikolu 1
      Il-pożizzjoni li għandha tiġi adottata, f’isem l-Unjoni Ewropea, fil-Kumitat Konġunt taż-ŻEE dwar l-emenda proposta għall-Protokoll 31 tal-Ftehim ŻEE, dwar kooperazzjoni f’oqsma speċifiċi li ma jagħmlux parti mill-erba’ libertajiet, għandha tkun ibbażata fuq l-abbozz ta’ Deċiżjoni tal-Kumitat Konġunt taż-ŻEE mehmuż ma’ din id-Deċiżjoni.
      Artikolu 2
      Din id-Deċiżjoni għandha tidħol fis-seħħ fil-jum tal-adozzjoni tagħha.

         Magħmul fil-Lussemburgu, it-22 ta’ April 2013.

               Għall-Kunsill

               Il-President

            E. GILMORE

         (1)  ĠU L 305, 30.11.1994, p. 6.

         (2)  ĠU L 1, 3.1.1994, p. 3.

         ABBOZZ
         DEĊIŻJONI TAL-KUMITAT KONĠUNT TAŻ-ŻEE Nru …/2013
         ta’
         li temenda l-Protokoll 31 tal-Ftehim ŻEE, dwar kooperazzjoni f’oqsma speċifiċi li ma jagħmlux parti mill-erba’ libertajiet
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u partikolarment l-Artikoli 86 u 98,
         Billi:

                     (1)

                     Huwa xieraq li tiġi estiża l-kooperazzjoni tal-Partijiet Kontraenti għall-Ftehim ŻEE sabiex tinkludi l-kooperazzjoni dwar il-moviment ħieles tal-ħaddiema, koordinazzjoni tas-sistemi tas-sigurtà soċjali u miżuri għall-migranti, inklużi migranti minn pajjiżi terzi.

                     (2)

                     Il-Protokoll 31 tal-Ftehim ŻEE għandu għalhekk jiġi emendat sabiex ikun possibbli li dik il-kooperazzjoni estiża isseħħ mill-1 ta’ Jannar 2013,

               ADOTTA DIN ID-DEĊIŻJONI:
         Artikolu 1
         Il-paragrafi 5 u 12 tal-Artikolu 5 tal-Protokoll 31 tal-Ftehim ŻEE għandhom jiġu emendati kif ġej:
         Il-kliem “sena 2012” huma sostitwiti bi “snin 2012 u 2013”.
         Artikolu 2
         Din id-Deċiżjoni għandha tidħol fis-seħħ fil-jum wara l-aħħar notifika skont l-Artikolu 103(1) tal-Ftehim ŻEE (*).
         Għandu japplika mill-1 ta’ Jannar 2013.
         Artikolu 3
         Din id-Deċiżjoni għandha tiġi ppubblikata fit-Taqsima taż-ŻEE u fis-Suppliment taż-ŻEE ta’ Il-Ġurnal Uffiċjali tal-Unjoni Ewropea

            Magħmul fi Brussell,

                  Għall-Kumitat Konġunt taż-ŻEE

                  Il-President

                  Is-Segretarji tal-Kumitat Konġunt taż-ŻEE

            (*)  [L-ebda rekwiżiti kostituzzjonali ma huma indikati.] [Rekwiżiti kostituzzjonali indikati.]